Medijske slobode: Kad se sretnu novinari i vlasti Zapadnog Balkana | BH novinari\n„Ovo je, inače, diskoteka – možemo ostati na žurci večeras”, pokušao je britanski državni sekretar za Evropu i Amerike Alan Dankan da sa osmehom otvori diskusiju o temi medijskih sloboda na Balkanu.\nPanel o Zapadnom Balkanu jedan je od onih kojim je otvorena prva „Globalna konferencija o medijskim slobodama”, zajednički projekat britanske i kanadske vlade kojim teže da pokažu da brane medijske slobode i popravljaju bezbednost novinara širom sveta.\n„Fridom Haus”: Sve manje sloboda u Srbiji\n„Zabrinjavajući pad medijskih sloboda”\n„To je veoma zabrinjavajuće jer se stvari kreću u suprotnom pravcu od onoga kako bi trebalo u zemljama koje idu ka članstvu u Evropskoj uniji”, rekao je Dankan.\n„Efektnije je smanjiti platu i uzeti hleb sa stola, nego direktno pucati na novinare”, zaključila je Vasić-Nikolić.\nMedijski predstavnici Srbije, Crne Gore, Albanije, Bosne i Hercegovine, Kosova i Severne Makedonije redom su iznosili nacionalne „specifičnosti” medijske situacije.\n„Nismo uopšte napredovali u medijskim slobodama u poslednjih 25 godina”, rekao je Crnadak uz konstataciju da je svestan da zvuči kao opozicioni političar, a ne ministar sa četvorogodišnjim stažom.\nNećemo uspeti kao region, bez slobode medija – to smo naučili u krizi prilikom promene vlasti u Makedoniji 2015. i 2016. godine”, smatra Dimitrov.\nOsnivanje Globalnog fonda za odbranu medija: „Radićemo sa Ujedinjenim nacijama na pokretanju globalnog fonda kojim će biti podržane medijske slobode – obučavaćemo novinare da se staraju o svojoj bezbednosti, postaraćemo se da im pravna pomoć bude dostupna, razvijaćemo istraživačko novinarstvo”, kaže Dankan.\nNa Konferenciji će više od 70 ministara imati prilike da potpišu „zakletvu” da će se njihove zemlje starati o medijskim slobodama, ali i da daju jasan plan za napredak u njihovim zemljama. Prema rečima Alana Dankana, Severna Makedonija pristala je da potpiše ovu Deklaraciju, na čemu se Dankan zahvalio ministru Nikoli Dimitrovu.\n„Ne napuštajte Balkan ponovo – učinili ste to odmah posle konflikta devedesetih i stvari su se do sada pogoršale”, zaključila je Milica Pešić.


Grci odbacuju dvodržavno resenje za Kipar, Turci istrajavaju\nTanjug 29. aprila 2021. 14:22\nNIKOZIJA – Turski predlozi o dve države kao rešenju problema podeljenog Kipra očigledno su kršenje rezolucija Ujedinjenih nacija o podeljenom ostrvu i nikada neće biti prihvaćeni, izjavio je danas lider kiparskih Grka Nikos Anastasijadis.\n„Ne postoji nikakva šansa da Turska ili tursko-kiparska strana u tome uspeju. To je bilo nešto na šta je ukazao generalni sekretar (Ujedinjenih nacija)“, rekao je Anastasiadis novinarima u Ženevi, prenosi Rojters.\nGeneralni sekretar Ujedinjenih nacija Antonio Gutereš ranije je rekao da nema dovoljno zajedničkih osnova za nastavak mirovnih pregovora između otuđenih kiparskih Grka i Turaka.\nLider kiparskih Turaka Ersin Tatar danas je izjavio da nema svrhe održavati zvanične razgovore o Kipru bez priznavanja njegove države, i da se neće odstupiti od predloga dve države, koji je dala njegova delegacija.\nPosle trodnevnog samita na kojem je pokušano da se izađe iz četvorogodišnjeg ćorsokaka u mirovnim pregovorima, turski ministar spoljnih poslova Mevlut Čavusoglu rekao je na zajedničkoj konferenciji za novinare sa Tatarom da kiparski Grci nisu izneli novi predlog na pregovore u Ženevi.\nDve strane imaju različite stavove o načinu rešavanja problema, s tim što kiparski Grci podržavaju savezni sistem naveden u rezolucijama Ujedinjenih nacija, dok kiparski Turci, pod novim rukovodstvom, traže sporazum o dve države, navodi Rojters.


Početak suđenja u slučaju „Asomacum“ odlaže se godinu dana - KRIK\nObjavio/la KRIK.rs decembar 24, 2018\nPočetak suđenja Dragoslavu Joksimoviću i ostalim optuženima da su na osnovu falsifikovanih ličnih karti osnivali firme, lažno prikazivali da one posluju i tako dobili povraćaj poreza u iznosu od oko 29 miliona dinara, danas je odloženo po peti put. Među tim firmama bila je i „Asomacum“ osnovana na ime Andreja Vučića, brata predsednika Srbije Aleksandra Vučića.\nPočetak ovog suđenja odlaže se čitavih godinu dana, pošto je pripremno ročište prvi put bilo zakazano za decembar prošle godine. Danas je odloženo po peti put, iako su svi učesnici bili prisutni, rekla su za BIRN dvojica branilaca okrivljenih.\nSudija Vesna Božović Milošević sledeće ročište zakazala je za februar.\nOptužnica protiv 18 osoba za prevaru, pranje novca i zloupotrebu položaja podignuta je u maju prošle godine. Njima se na teret stavlja da su od jula 2009. do avgusta 2010. na osnovu falsifikovanih ličnih karti osnivali firme, lažno prikazivali da one posluju i tako obmanuli zaposlene u Poreskoj upravi da im isplate povraćaj poreza u iznosu od oko 29 miliona dinara. Novac su potom prebacivali na račune domaćih, ali i niza kineskih firmi.\nMeđu firmama koje su otvorili je i „Asomacum“, osnovana na ime Andreja Vučića, brata predsednika Srbije Aleksandra Vučića.\nIako tužilaštvo tvrdi da su optuženi firme osnivali lažnim ličnim kartama, njima se, međutim, ne stavlja na teret falsifikovanje dokumenata.\nAdvokat Dragoslav Otašević rekao je ranije za BIRN da tokom istrage nije dokazano da su optuženi falsifikovali isprave, jer je grafološko veštačenje pokazalo da potpisi na njima ne pripadaju nijednom od optuženih.\nOtašević je rekao da su veštačeni potpisi svih okrivljenih, kao i potpisi svih vlasnika fiktivnih firmi – sem jednog.\nZa firmu „Asomacum“ javnost je saznala od poslanika Nove stranke Zoran Živković koji je u oktobru 2014. u skupštini otkrio da je u vlasništvu Andreja Vučića.\nVučić je u tužbi naveo da su njegova lična karta i potpis falsifikovani, dok je na sudu istakao da „smatra da je u pitanju politička ujdurma kako bi se nanela šteta njegovom bratu“. Sud je nakon njegovog saslušanja i angažovanja grafologa u oktobru 2015. godine doneo presudu kojom je odluku o osnivanju firme proglasio ništavnom, potvrdivši time da su lična karta i potpis falsifikovani.\nU aprilu 2015. uhapšeni su osumnjičeni za ovo delo.\nOsim Joksimovića, za prevaru i pranje novca optuženi su i Nemanja Perić, Aleksandar Jović, Mladen Aković i Goran Bošković.\nZa zloupotrebu položaja odgovornog lica terete se Milan Mašić, Snežana Đuričić, Vladimir Antić, Živorad Živanić, Jefta Jovanović, Slaviša Smiljić, Safet Feković, Predrag Knežević, Mladen Janković, Dragoša Puzović, Vladimir Matić, Matija Vujnović i Dimitrije Filaktov.\ndecembar 24, 2018 u 20:27\nPoreska uprava nije obmanuta jer je od mene kao poreskog službenika u aprilu 2010 godine imala informaciju da se radi o fatomskim firmama, ali nije bilo reakcije od strane mojih nadredjenih . Uporno sam svaki mesec obaveštavala rukovodstvo i tražila da im se oduzme PIB ali reakcije nije bilo. Tako dporeska uprava nije obmanuta a ja sam prošla kao i svi uzbunjivači u ovoj državi- Dokaze dala na zahtev inspektora R-MUp-a u januaru 2015 g. i posle toga došloje do hapšenja ali niko od onih koji su to u PU zataškavali i u Ministarstvu finansija nije odgovarao.


UN: Vlada da se izjasni o napadima na sudije Apelacionog suda\nHronika Autor:Nova01. sep. 202017:11\nSpecijalni izvestioci UN za slobodu sudija i pravnika i slobodu izražavanja uputili su Vladi Srbije zahtev da se izjasni o prošlogodišnjim verbalnim napadima poslanika Narodne skupštine na sudije Apelacionog suda u Beogradu Miodraga Majića i Omera Hadžiomerovića, navodi se na sajtu Centra za pravosudna istraživanja (CEPRIS).\nKako navodi CEPRIS, čini se da su ovi napadi motivisani njihovim kritičkim stavovima o srpskom pravosudnom sistemu i zakonodavnim inicijativama, navodi se u obraćanju izvestilaca Vladi Srbije.\nDodaju da ovakvi napadi predstavljaju ozbiljno kršenje principa nezavisnosti sudstva, potkopavaju poverenje javnosti u pravosuđe i narušavaju princip podele vlasti.\nNjime se uspostavlja okruženje u kojem su sudije izložene različitim oblicima pritisaka, pretnji i mešanja koji mogu negativno uticati na njihovu sposobnost da nezavisno odlučuju na osnovu činjenica i u skladu sa zakonom, smatraju specijalni izvestioci UN.\nOni dalje navode da izražavaju zabrinutost da se napadi na sudije odnose na ostvarivanje njihovog prava na slobodu izražavanja i da će način na koji se takvi napadi predstavljaju proizvesti zastrašujući efekat koji neopravdano ograničava vršenje ovog prava mimo legitimnih ograničenja.\nIpak, Vlada Srbije još uvek nije odgovorila na pismo Specijalnih izvestilaca, iako je ono upućeno pre više od godinu dana, u avgustu 2019. godine.\nInače, sudije Miodrag Majić i Omer Hadžiomerović godinama su žrtve verbalnih napada zbog svojih kritika pravosuđa u Srbiji. U 2018. godini ovi napadi postali su učestali nakon što su se otvoreno usprotivili pojedinim ustavnim amandmanima, predviđajući njihov negativni uticaj na vladavinu prava i nezavisnost sudstva.\nFoto:Nova S/ Miodrag Majić\nU 2019. godini izrazili su svoj stav o predlogu Zakona o izmenama i dopunama Krivičnog zakonika, posebno o uvođenju doživotnog zatvora bez mogućnosti uslovnog otpusta. Tvrdili su da bi predložene odredbe podrazumevale kršenje ljudskih prava i sloboda garantovanih Ustavom Srbije i potvrđenim međunarodnim ugovorima.\nSudija Miodrag Majić izrazio je 19. maja 2019. godine zabrinutost u vezi sa Zakonom o izmenama i dopunama Krivičnog zakonika u televizijskoj emisiji „Utisak nedelje“.\nDana 20. maja 2019. tokom rasprave u Narodnoj skupštini o usvajanju pomenutog zakona, nekoliko poslanika izvršilo je verbalne napade na sudiju Majića u vezi sa mišljenjima iznetim u televizijskoj emisiji. Majić je optužen za korupciju, odnosno za donešenje presuda u zamenu za novac (optužba upućena i sudiji Hadžiomeroviću). Verbalni napadi su uključivali izjave poput: „Sramota je imati sudiju poput Majića“ ili „Nisu zakoni loši, sudije su loše, a sudija Majić to potvrđuje“, kao i „po mom mišljenju, sudija Majić je verovatno gori od svih onih kojima je sudio“.\nBilo je i prikrivenih pretećih opaski, kao što su „oslobodio je 11 dokazanih albanskih terorista, koji su počinili najgroznije zločine u Gnjilanu, pa vas molim da imate razumevanje ako se nešto dogodi“. Poslanici su takođe doveli u pitanje mogućnost da sudije govore u medijima ili da budu članovi udruženja građana.\nNarodna skupština je 21. maja 2019. godine usvojila zakon kojim se u krivičnopravni sistem uvodi kazna doživotnog zatvora, predviđajući da učinioci osuđeni za određena dela nemaju pravo na uslovni otpust.\nVisoki savet sudstva je 4. juna 2019. godine osudio „primedbe pojedinih poslanika, praćene ličnim uvredama i diskvalifikacijom stručnosti i profesionalnog rada određenih sudija, što dovodi u pitanje integritet svih sudija“.


Opština Kostajnica - Održana druga redovna sjednica Skupštine opštine Kostajnica\nOdržana druga redovna sjednica Skupštine opštine Kostajnica\nSkupština opštine Kostajnica je na drugoj redovnoj sjednici koja je održana juče razmatrala izvještaje o radu sa posebnim osvrtom na finansijsko stanje preduzeća i ustanova kojih je osnivač opština Kostajnica, te izvještaje o radu upravnih i nadzornih odbora ovih preduzeća i ustanova.\nOdbornici nisu prihvatili izvještaj o radu JZU „Dom zdravlja“ Kostajnica i izvještaj o radu Upravnog odbora Doma zdravlja. Na prijedlog načelnika opštine Kostajnica Drage Bundala skupština je imenovala privremeni Upravni odbor Doma zdravlja i zaključak o očuvanju statusa Doma zdravlja Kostajnica koji će biti upućen Vladi Republike Srpske, Ministarstvu zdravlja i socijalne zaštite i Fondu zdravstva.\nOdbornici takođe nisu usvojili izvještaj o radu Centra za socijalni rad i izvještaj o radu Upravnog odbora Centra, a kako je direktor Centra prije sjednice skupštine opštine podnio ostavku, odbornici su za v.d direktora Centra za socijalni rad imenovali Milicu Đajić, a na prijedlog načelnika imenovan je i privremeni Upravni odbor.\nOdbornici nisu prihvatili ni izvještaje o radu Komunalnog preduzeća „Kostajnica“, JP „Banijapromet“ i JP „Centar za sport, turizam, informisanje, kulturu i obrazovanje“ Doo Kostajnica te izvještaje o radu Upravnih i nadzornih odbora ovih ustanova i preduzeća, a na prijedlog načelnika imenovani su novi privremeni nadzorni i upravni odbori.\nSkupština je prihvatila izvještaje o radu Narodne biblioteke „Nevenka Stanisavljević“ i Turističke organizacije Kostajnica.\nOdbornici su razmatrali i informaciju o implementaciji KfW projekta, informaciju o kreditnoj zaduženosti, prema ovoj informaciji ukupan dug opštine Kostajnica iznosi 3.500.000,00 KM, ukupan godišnji iznos za otplatu kredita iznosi 350.000 KM što predstavlja 15,39% godišnjeg budžeta. Odbornici su na prijedlog odbornika Partije demokratskog progresa da se utvrdi tačna visina zaduženosti opštine od 2004. do 2012. Godine, te u šta su sredstva utrošena.\nSkupština je razmatrala i informaciju o implementaciji Ekonomske politike, Vlade Republike Srpske u opštini Kostajnica, te je zadužila načelnika da preduzme niz mjera i radnji u cilju stabilizacije budžeta i obezbeđivanja normalnog funkcionisanja opštine i preduzeća i ustanova kojima je osnivač opština te provele mjere štedenje. Najvažnije mjere su analiza svih finansijskih obaveza opštine, preduzimanje mjera za pokretanje lokalnog ekonomskog razvoja, a posebno poljoprivrede i smanjenje administracije, broja zaposlenih u opštinskoj upravi i preduzećima i ustanovama kojima je osnivač opština u visini od 40%.\nSkupština je vratila na doradu informaciju o stanju u radu Srednjoškolskog centra za 2012.\nOdbornici su na jučerašnjoj sjednici dali saglasnost na Listu spomenika i spomen obilježja od značaja za opštinu, te su u cilju realiazcije Projekta izgradnje igrališta u Petrinji usvojili Odluku o obezbjeđivanju 14.000 KM iz sredstava obveznica za realizaciju ovog projekta.\nSkupština je usvojila i Studiju integrisanog lokalnog razvoja ruralnih područja opštine Kostajnica, koja je izrađena uz finansijsku pomoć Njemačke organizacije za međunarodnu saradnju GiZ.\nNa drugoj redovnoj sjednici Skupština je usvojila i Program rada za 2013. Godinu.


I pored povećanja broja novih slučajeva infekcije koronavirusom u Srbiji, u trenutnoj situaciji nema opravdanja za ponovno uvođenje vanrednog stanja, izjavio je epidemiolog Branislav Tiodorović.\n„Rezultat se dobija tokom dana, eventualno sutra. PCR test traje malo duže a kad su serološki testovi u pitanju, to je mnogo kraće“, kazao je epidemiolog.\nDodao je da u vezi eventualnog ograničavanja broja ljudi u zatvorenim prostorima poput kafića i restorana, ne treba insistirati na određenom broju već na tome da oko svakog posetioca postoje najmanje dva kvadrata slobodnog prostora.\nKrizni štab za suzbijanje epidemije korona virusa danas bi trebalo da odluči o uvođenju novih mera usled povećanja broja obolelih u prethodnim danima.\nPo navodima medija, očekuje se uvođenje obaveznog nošenja maski u javnom prevozu i prodavnicama, ograničavanje broja ljudi u zatvorenom prostoru i na javnim okupljanjima.\nTreba „stegnuti obruč”\nČlan državnog Kriznog štaba i imunolog Srđa Janković izjavio je da je situacija sa epidemijom koronavirusa u Srbiji potencijalno zabrinjavajuća i trebalo bi malo „stegnuti obruč” oko virusa, rigoroznije ga suzbijati, da ne bi došlo do širenja.\n„Moramo da sprečimo da se epidemija ponovo razbukti u široj populaciji. Postojeće preporuke Kriznog štaba treba da se rigoroznije primenjuju”, rekao je Janković za RTS.\nJanković je, komentarišući predstojeću sednicu Kriznog štaba za suzbijanje pandemije, rekao da lično očekuje da preporuke koje su donete možda budu pojačane nekim aktima sa pravnom snagom.\nBranislav Tiodorović/epidemija/koronavirus/mere/vanredno stanje


Centar za izučavanje matičnih ćelija imaće 11.500 kvadrata i nalaziće se na placu od 17 hektara, koji je poklonio grad Kragujevac\nEvropska investiciona banka uplatila je 10 miliona evra za gradnju Centra, jer je konačno sakupljena i proverena sva potrebna dokumentacija za jedinstvenu naučno-nastavnu ustanovu u ovom delu Evrope. Vrednost projekta je 14 miliona evra, a treba da bude završen do aprila 2017. godine.\nU objektu koji će se zvati „Centar izvrsnosti“ trebalo bi da se nađe čak šest naučnih institucija koje rade pod okriljem Fakulteta medicinskih nauka.\nPrema rečima Nebojše Arsenijevića, rektora Univerziteta u Kragujevcu, “otvaranjem ove naučne ustanove pre svega će uštedeti građani koji sada daju ogroman novac za čuvanje matičnih ćelija u inostranstvu“. Godišnje se iz Srbije odlije osam miliona evra za čuvanje matičnih ćelija.\nNebojša Arsenijević, rektor Univerziteta u Kragujevcu\n- Nedavno je osnovana banka matičnih ćelija u Beogradu, ali ona čuva samo matične ćelije dece koja imaju urođene poremećaje kako bi se kasnije upotrebile za lečenje bolesti sa kojima su rođena. Naša banka biće drugačija i jedinstvena u ovom delu Evrope. Tu se neće čuvati samo matične ćelije iz pupčane vrpce, nego će to biti naučna baza za proučavanje ćelijskog materijala koji treba da posluži borbi protiv mnogih bolesti sa kojima medicina još ne može da se nosi. U kragujevačkoj banci matičnih ćelija biće deponovan materijal iz svih zemalja u okruženju, što ovoj ustanovi donosi garantovani profit - kaže Arsenijević.\nIstraživanje matičnih ćelija biće poverena genetičaru Miodragu Stojkoviću.\nU Kragujevcu će se primenjivati najsavremenije metode, gde će se od ćelija koje se uzimaju iz kože, u laboratorijama praviti matične ćelije, od kojih će se stvarati nove nervne ćelije, motorni neuroni.\nKako je ranije objasnio Miodrag Stojković, to će biti presudno u lečenju povreda kičmene moždine i u oporavljanju ljudi koji su zbog povreda nepokretni.


Sertifikat o pogodnosti za upotrebu elemenata strukturnih podsistema prema nacionalnim propisima\nNaslovna » Usluge » Ostale usluge » Sertifikat o pogodnosti za upotrebu elemenata strukturnih podsistema prema nacionalnim propisima\nNa osnovu člana 14. Zakona o interoperabilnosti železničkog sistema („Sl. glasnik RS“ br.41/2018) Direkcija za železnice potvrđuje pogodnost za upotrebu elemenata strukturnih podsistema izdavanjem sertifikata o pogodnosti za upotrebu. Ispunjenost zahteva za izdavanje sertifikata utvrđuje Direkcija za železnice u postupku. U postupku se proverava da li su ispunjeni uslovi u pogledu dostavljanja potrebne dokumentacije propisane Zakonom i Pravilnikom o ocenjivanju usaglašenosti činilaca interoperabilnosti i elemenata strukturnih podsistema, verifikaciji strukturnih podsistema i izdavanju dozvola za korišćenje strukturnih podsistema („Sl.glasnik RS“ br. 5/16). Elementi strukturnih podsistema koji podležu oceni pogodnosti za upotrebu i moduli koji se mogu primeniti za ocenu pogodnosti za upotrebu dati su u Prilogu 1 gore pomenutog Pravilnika. Moduli za ocenu pogodnosti za upotrebu i postupci koji se primenjuju u svakom modulu dati su u Prilogu 2 pomenutog Pravilnika. Proizvođač bira koji modul/kombinacija modula će se primeniti za ocenu pogodnosti za upotrebu elemenata strukturnih podsistema. Sertifikat o pogodnosti za upotrebu može sadržati jedan ili više aneksa sa spiskom delova tehničke dokumentacije, zaključcima ispitivanja, testiranja, eksploatacionog ispitivanja i sl. Izdavanje ovog sertifikata nije obavezno već se postupak sprovodi samo ako proivođač to zahteva.


20-Jan-21 tanjug strahinja acimovic beograd Di021660847 preview\n- Ja ovaj posao radim uz podršku Vučića. Da on nije želeo da ja budem ministar odbrane, ja to ne bih ni bio. Da on sutra ujutro poželi da više ne budem ministar, ja to ne bih bio. Nema potrebe da to elaboriram dalje“, rekao je Stefanović nakon analize stanja i operativnih sposobnosti Vojske Srbije.\nFoto: Screenhot Tanjug / Tanjug\n- Dok god bude imao poverenja u mene, dok bude smatrao da mogu da obavljam ovaj posao, ja ću to raditi. Predsednica Vlade i parlament će takođe ceniti o tome kakav je moj učinak, a i građani će imati prilike da vide da li smo kao sistem napredovali ili ne, rekao je Stefanović.\nOn je rekao da će se uvek staviti na raspolaganje svim državnim organima i da je spreman da odgovara "kao neko ko nije počinio nijedno krivično delo".\n"SNS me nije smenio, izabran sam za člana Predsedništva"\nvucic vojska 20220119 tanjug zoran zestic beograd Di023352281 preview\n"Mi smo demokratska stranka u kojoj svako može da kaže nekome šta misli", rekao je Stefanović.\nDodao je da u SNS postoji "pluralizam mišljenja", ali da ta "demokratija" u stranci nije slabost.\n"Mnogi iz redova opozicija koji žele neslogu u SNS to neće dobiti nego će videti dobro izgradjenu organizaciju koja će građanima predstaviti šta može da uradi za njih", rekao je on.\n"Ne postoji bolji kandidat za predsednika od Vučića"\nNebojša Stefanović Aleksandar Vučić SNS


Individualno članstvo – LEA\nUsavršite se i steknite prestižne sertifikate\nIndividualno članstvo otvoreno je za sve zainteresovane, jedini uslov je da želite da učite i napredujete. To znači da svaki pojedinac željan celoživotnog usavršavanja i ostvarivanja povoljnih poslovnih šansi i uspešnih partnerstava može postati deo LINK edu alijanse.\nČlanstvo vam omogućava da sertifikujete svoja znanja, jer kada postanete deo LINK edu alijanse, dobijate mogućnost sticanja prestižnih i svetski priznatih diploma i sertifikata. Navešćemo one koje mogu napraviti prekretnicu u daljem unapređenju, ali i stvaranju novih uspešnih partnerstava i saradnji: Cambridge International School, Adobe, Microsoft, Chartered Management Institute CMI, Cambridge English Language Assessment, Google AdWords i Google Analytics.\nPrednosti koje vam donosi LINK educational Alliance brojna su i mogu vam pomoći da unapredite veštine i svoju karijeru.\nSvakako da je lično usavršavanje i razvoj jedan od ključnih faktora za dalje napredovanje u karijeri. Pristupanjem LINK edu alijansi dobijate sjajnu mogućnost postizanja ovih ciljeva, ali i šansu za ostvarenje uspešne poslovne saradnje sa drugim članovima, kompanijama ili obrazovnim institucijama. Takođe, postaćete deo međunarodne obrazovne mreže koja se neprekidno razvija i širi.\nPogodnosti su mnogobrojne, zbog čega vam članstvo može značiti i na ličnom i i na profesionalnom nivou.\nSaradnja i zajednički ciljevi\nJedna od osnovnih prednosti članstva u LINK edu alijansi je i mogućnost povezivanja sa ostalim članovima.\nVažan benefit koji vam donosi članstvo u LINK edu alijansi jeste mogućnost saradnje na zajedničkim poslovnim interesima i ciljevima. Dolazeći u kontakt sa drugim ljudima, za vas može značiti ostvarivanje uspešne saradnje, kao i brojnih kontakata koji vam mogu pomoći u daljem razvoju karijere. Takođe, na ovaj način udruženi sa ostalim članovima prevazilazite sve poslovne izazove i prepreke. Isto tako, dok sa ljudima u okviru LINK edu alijanse radite na ostvarivanju istih ciljeva, vama se otvaraju brojne poslovne mogućnosti.\nOstvarite profesionalne ciljeve\nSticanje novih znanja i veština predstavlja novi korak u ostvarenju svega onoga što želite od svoje karijere, ali i celoživotnog usavršavanja. Ono što je sigurno jeste da, dok razvijate svoje sposobnosti, vi unapređujete sebe, a s vremenom postajete osoba spremna da se suoči sa izazovima koje donosi poslovno okruženje.\nUz članstvo vam se otvaraju brojne mogućnosti sticanja novih znanja kako biste prebrodili sve barijere koje vas mogu sputavati u ostvarenju poslovnih ciljeva i kako biste izgradili perspektivnu i uspešnu karijeru. Kao član LINK edu alijanse imate mogućnost da maksimalno iskoristite resurse koje vam pruža i unapredite svoje veštine kako biste uspeli da ostvarite sve zadate ciljeve i unapredite svoju karijeru.\nBenefiti koje donosi individualno članstvo\nImate mogućnost polaganja međunarodnih ispita, u organizaciji LINK Examinations Institute, radi sticanja međunarodno priznatih sertifikata iz različitih oblasti poslovanja, i to po povlašćenim cenama.\nPruža vam se mogućnost zapošljavanja preko razgranate mreže poslodavaca LINK group Centra za razvoj karijere.\nPomoć u zapošljavanju preko agencije LINK2job.\nMogućnost školovanja i usavršavanja na LINK group obrazovnim ustanovama po povlašćenim cenama, što je sjajna prilika da nađete posao koji ste oduvek želeli ili da napredujete u karijeri.\nJedna od glavnih prednosti članstva je i celoživotno usavršavanje kroz učešće u face-to-face i online edukativnim događajima i seminarima, u organizaciji LINK group Centra za razvoj karijere, koje će vam pomoći u daljem napredovanju, edukaciji i razvijanju novih veština.\nSvoja znanja možete upotpuniti, jer u okviru alijanse imate pretplatu na LINKeduTV, obrazovnu TV platformu.\nPristup bazi znanja, online resursima i materijalima za usavršavanje iz oblasti matematike, stranih jezika, IT-ja i poslovnih veština.\nGodišnja LINK Educational Alliance članarina iznosi:\nPrijavite se i obezbedite sebi perspektivnu karijeru


BiH ima podršku Austrije u evropskim integracijama\nPosjeta ministrice za Evropu, integracije i vanjske poslove Republike Austrije Karin Kneissl Bosni i Hercegovini dodatno će unaprijediti tradicionalno dobre bilateralne odnose Bosne i Hercegovine i Republike Austrije, rečeno je tokom njenog susreta sa predsjedavajućim i članom Predsjedništva BiH Draganom Čovićem i Bakirom Izetbegovićem.\nČlanovi Predsjedništva BiH su informirali ministricu Kneissl o aktuelnoj političkoj situaciji u zemlji, s posebnim osvrtom na euroatlantske integracije. Istaknuli su opredjeljenje za nastavak reformskog procesa, te potrebu da se ulože dodatni napori kako bi se dinamizirale aktivnosti na ispunjenju uvjeta za predaju aplikacije za status kandidata za članstvo u Evropskoj uniji.\nSagovornici su razmijenili mišljenja o izmjenama i dopunama Izbornog zakona, te izrazili opredjeljenje da se inteziviraju napori na postizanju dogovora po ovim pitanjima.\nDanašnja posjeta savezne ministarke Kneissl Bosni i Hercegovini, kao prvoj u regiji, ukazuje da Austrija pridaje posebnu važnost razvoju prijateljskih odnosa i bilateralne saradnje.\nU tom svjetlu, iskazana je zahvalnost austrijskoj podršci procesu evropskih integracija i jačanju veza s Evropskom unijom, te visokom pozicioniranju Bosne i Hercegovine kada je u pitanju vanjska politike Austrije.


Otvoren poziv #BEInclusive EU Sport Awards za nagrađivanje projekata socijalne inkluzije kroz sport – Erasmus+ Srbija\nOtvoren poziv #BEInclusive EU Sport Awards za nagrađivanje projekata socijalne inkluzije kroz sport\nEvropska izvršna agencija za obrazovanje i kulturu (EACEA) objavila je poziv za podnošenje prijava za dodelu nagrada za projekte u oblasti sporta #BeInclusive 2021. koji je namenjen projektima organizacija koji su kroz sport potpomogli društvenu inkluziju grupa sa smanjenim mogućnostima.\nPoziv je otvoren do 21. oktobra u 17 časova, a mogu se prijaviti različite vrste organizacija i institucija, uključujući sportske klubove i saveze, iz svih Erazmus+ programskih zemalja uključujući Republiku Srbiju. Mogu biti prijavljeni projekti koji su uključili ugrožene, marginalizovane ili deprivilegovane grupe kao što su pojedinci sa društvenim, ekonomskim ili obrazovnim preprekama, osobe sa invaliditetom, zdravstvenim problemima, kao i kulturnim različitostima poput migranata, izbeglica, pripadnika etničkih manjina itd.\nPoziv je raspisan u tri kategorije, a u okviru svake od njih će biti dodeljene tri novčane nagrade: glavna u vrednosti 10.000 evra i druga i treća nagrada, u vrednosti od po 2.500 evra. Osim novčane podrške organizacijama koje sprovode ove projekte, dodela nagrada takođe ima cilj da poveća vidljivost i podržiširenje inovativnih ideja, inicijativa i najboljih praksi širom Evrope.\nTri kategorije u kojima je raspisan poziv su:\n#BeInclusive – Breaking barriers sport award – za projekte koji su iskazali istrajnost i primere prevazilaženja prepreka za učešće u sportskim aktivnostima;\n#BeInclusive – Celebrating diversity sport award – za projekte koji su iskazali toleranciju i pozitivne primere različitih ljudi, grupa i saradnji koji ističu koristi međusobnog razumevanja;\n#BeInclusive – Inspiring change sport award – za projekte koji nadahnjuju, pričajući pozitivne priče o osnaživanju, sa uzorima iz grupa u nepovoljnom položaju koji su se istakli kao lideri u promenama.\nViše o inicijativi #BeInclusive EU Sport Awards dostupno je na stranici Evropske komisije, dok se detaljne informacije o ovogodišnjem pozivu mogu pronaći na EU portalu Funding and tender opportunities, putem koga se prijave podnose.


RTS :: Oproštajna sednica Vlade, Ana Brnabić zahvalila ministrima na radu\nPolitika Oproštajna sednica Vlade, Ana Brnabić zahvalila ministrima na radu\nutorak, 27. okt 2020, 16:31 -> 17:27\nPremijerka Srbije Ana Brnabić, na oproštajnoj sednici Vlade, zahvalila je ministrima na zalaganju i radu tokom mandata.\nPredsednica Vlade Srbije Ana Brnabić zahvalila je svim dosadšnjim članovima vlade na svemu što su zajednički uradili u mandatu.\n"Hvala na energiji i poverenju svim ministrima. Iako mandat nije bio nimalo lak u svakom smislu, znam da je svako od vas u svom domenu i na svoj način, dao sve od sebe. Uverena sam da je u svakom segmentu privrednog, društvenog i ekonomskog života u Republici Srbiji, svaki građanin video neki rezultat svega onog što smo uradili od 2017. godine. Uspeli smo da radimo, pre svega, kao tim", izjavila je premijerka na oproštajnoj sednici.\nČlanovi Vlade usvojili su odluku da se nastavi realizacija projekta "Svet u Srbiji" u školskoj 2020/2021. godini.\nZa realizaciju ovog projekta, koji predstavlja značajan doprinos međunarodnoj saradnji u oblasti obrazovanja, obezbeđeno je 262.750.000 dinara za 2021. godinu. Ministarstvo prosvete, nauke i tehnološkog razvoja odobrilo je još 200 novih stipendija u okviru ovog projekta.\nNa današnjoj sednici data je saglasnost za nastavak realizacije Projekta "Srbija za Srbe iz regiona" u školskoj 2020/2021. godini, u okviru kojeg je odobreno novih 80 stipendija srpskim zajednicama u Sloveniji, Hrvatskoj, Bosni i Hercegovini, Crnoj Gori, Severnoj Makedoniji, Rumuniji, Albaniji i Mađarskoj. Za realizaciju ovog projekta u 2021. godini obezbeđeno je 73.900.000 dinara.


UNICEF Bosnia and Herzegovina - Info centar - Delegacija Evropske komisije u BiH i UNICEF podržavaju sistem društvene zaštite i inkluzije djece u Bosni i Hercegovini\nPredstavnici Evropske komisije i UNICEF-a danas su potpisali ugovor za finansijsku podršku projektu “Jačanje sistema društvene zaštite i inkluzije za djecu u BiH”. Ovaj ugovor, čiju je realizaciju podržalo više donatora, predstavlja doprinos implementaciji trogodišnjeg programa podrške Bosni i Hercegovini za ispunjavanje uslova za pristup EU u domenu društvene zaštite i dječijih prava.. Donatori koji su takođe učestvovali u ovom projektu su vlade Velike Britanije – Odjel za međunarodnu saradnju (DFID)i Kraljevne Norveške. Evropska unija je za ovaj projekat izdvojila oko 1.3 miliona eura. Primarni partneri UNICEF-a u ovom projektu su Ministarstvo civilnih poslova BiH, Ministarstvo za ljudska prava i izbjeglice BiH, te Direkcija za ekonomsko planiranje, Ministarstvo zdravlja i socijalne zastite Republike Srpske, Ministarstvo rada i socijalne politike FBiH i Vlada Brcko Distrikta, koji će koordinirati državna, entitetska i kantonalna ministarstva odgovorna za socijalnu zaštitu, zdravlje, obrazovanje i ljudska, odnosno dječija prava.\nProjekat je definiran tokom proteklih mjeseci u bliskoj saradnji sa domaćim i međunarodnim parterima oslanjajući se na 15 godina iskustva UNICEF-a u BiH u radu sa marginaliziranom djecom ove zemlje. Cilj projekta je jačanje multisektorskih pristupa zaštiti i inkluziji djece, kroz jedinstven pristup planiranju, razvoju politika, implementaciji i kontroli toka projekta. Projekat će omogućiti adekvatno definisanje funkcija, uloga i strateških ciljeva u oblastima obrazovanja, zdravstva, socijalne zaštite i drugih nadležnih sektora, kroz koje će se rješavati problem različitih formi isključenosti djece i porodica iz sistema društvene zaštite.\nUNICEF definira “društvenu zaštitu” kao skup javnih aktivnosti, koje poduzima država ili pojedinci, a kojima se ukazuje na rizike, ugroženosti i hronično siromaštvo. Društvena inkluzija je proces kojim se osigurava da oni kod kojih postoji rizik od siromaštva i/ili društvene marginalizacije, dobiju prilike i sredstva, neophodna za sudjelovanje u ekonomskom, društvenom i kulturnom životu, te ostvare standarde, koji se smatraju dostojnim društva u kom žive.\nKao država koja nastoji pristupiti EU, Bosna i Herzegovina moraće svim svojim građanima omogućiti da uživaju korist ekonomske integracije i razvoja. Samo na taj način, razumijevajući multidimenzionalnu prirodu siromaštva, država može osigurati društvenu inkluziju.


Marija K. 5. aprila 2019., 12:01 4.2k Views\nRadnici JKP „Gradska čistoća“ će tokom predstojećeg vikenda besplatno odnositi kabasti otpad sa ulica. Beograđani nepotrebne kabaste stvari mogu da ostave pored kontejnera, odakle će ih ekipe ovog preduzeća ukolniti.\n„Gradska čistoća“ ovu besplatnu akciju tradicionalno sprovodi svakog prvog vikenda u mesecu, a ostalim danima u mesecu se usluga odnošenja te vrste otpada naplaćuje.\nPrivredni subjekti uslugu plaćaju po kubnom metru odnetog otpada i broju utrošenih sati, dok je za sugrađane odnošenje kabastog otpada u potpunosti besplatno svakog prvog vikenda u mesecu.\n„Čistoća“ apeluje na sugrađane da akciju iskoriste kako se kabasti otpad ne bi gomilao pored kontejnera na ulicama.\nO tome mogu obavestiti službe „Gradska čistoća“ telefonom na broj 3314-131, nakon čega ekipe preduzeća odmah izlaze na teren i uklanjaju otpad, navodi se u saopštenju.\nPrethodna objava Sutra na Tašu počinje 17. po redu „Trofej Beograda“\nSledeća objava Raspisani javni pozivi za dodelu bespovratnih sredstava u oblasti poljoprivrede


Iz Niša do Berlina Ryanair avio kompanijom\nDa li mi možete poslati raspored letova Niš Berlin? Interesuje me najpovoljnija cena, polazak 10.03, a povratak 20.05.\nIz Niša do Berlina Ryanair avio kompanijom možete leteti četvrtkom i nedeljom. Kompletan raspored letova možete pogledati na linku "Ryanair" leti od Niša do Berlina\nNajpovoljnija cena avio karte Niš Berlin iznosi 63 eura sa svim taksama i 2 komada ručnog prtljaga za polazak 9. marta, a povratak 21. maja.\nZa online rezervaciju kliknite na link Niš Berlin\nZa naredno putovanje odaberite novu destinaciju do koje možete leteti Direktno iz Niša


Izvor: Glas Zapadne Srbije arhiva vesti 24.05.2018 - Naslovi.net\nDveri Prijepolje: Aćif efenedija povlašćen, a nama oduzeta reč zbog četnika\nGlas Zapadne Srbije 24.05.2018\nPrijepolje – Do kad da odbornici Dveri u Skupštini opštine Prijepolje treba da trpe šikaniranja i uvrede”, zapitao se Borko Puškić, odbornik ovog Srpskog pokreta u lokalnom parlamentu. Puškić ističe da nijedno zasedanje ne može proći bez… »\nMeštani Konjevića u blatu\nČačak – Građani koji žive u ulici Bulevar Tanaska Rajića decenijama muče muku sa vodom koja se prilikom češćih kiša sa Mitrovića puta izliva na ovu saobraćajnicu. Najteže je onima koji žive do ovog puta, jer tokom obilnijih kiša, teško… »\nFinale Kupa Srbije stavilo katanac na pojedine radnje u Lučanima\nLučani – Fudbaleri “Mladosti” u Surdulici su odigrali istorijsku utakmicu u finalu Kupa Srbije protiv ekipe Partizana. Oko 800 ljubitelja fudbala iz Lučana i okoline je krenulo put Surdulice. Svi su se nadali čudu i trijumfu Mladosti nad velikim… »\n24.05.2018 Glas Zapadne Srbije, kategorije


Stručno usavršavanje nastavnika fizičkog vaspitanja u Pančevu -\n22. oktobra 2021.0147\nU prostorijama Sportskog saveza Pančevo 21. oktobra održan je seminar za nastavnike fizičkog vaspitanja pod nazivom „Planiranje i realizacija sadržaja zdravstvenog vaspitanja u nastavi fizičkog vaspitanja“.\nSeminar je organizovan od strane Saveza za školski sport Vojvodine i Saveza za školski sport Pančeva. Predavači su bili Goran Petrović, magistar nauka fizičke kulture i doktor medicinskih nauka Duško Spasovski. Prisutne su pozdravili predsednik Saveza za školski sport Vojvodine, Branislav Tešić i predsednik Saveza za školski sport Pančeva Dušan Lukić.\nOpšti ciljevi ovog seminara su unapređivanje kompetencija nastavnika u planiranju i primeni zdravstvenih programskih sadržaja u nastavi fizičkog vaspitanja, upoznavanje nastavnika sa novim planom i programom fizičkog i zdravstvenog vaspitanja, prepoznavanje najčešćih posturalnih poremećaja, poremećaja rasta i razvoja u školskom uzrastu, detektovanje specifičnosti nastavnih sadržaja za učenike sa posturalnim poremećajima u cilju njihovog otklanjanja, kreiranje plana i programa fizičke aktivnosti – vežbi za potrebe prevencije i korekcije.\nIzvor: Savez za školski sport Pančevo\nRelated tags : dušan lukićpančevosavez za školski sportseminar za nastavnike fizičkog\nIzašao 4. broj Novina Doma kulture u Banatskom Novom Selu\n21. februara 2021.0498\n13. novembra 2019.0111\n24. septembra 2021.086


Sarajevski majstori na Petoparcu kreću na titulu\nKorner kladionicaSarajevski majstori na Petoparcu kreću na titulu\nGradski futsal klub Sarajevo uz podršku novog sponzora, kompanije Mozzart, želi da osvoji Premijer ligu\nOni su majstori igre na petoparcu, dižu publiku na noge sjajnim driblinzima i na malom prostoru prave čuda! Fudbalsku groznicu u prestonici BiH ne šire samo Željo i Sarajevo, već i jedna ekipa u malom fudbalu. Gradski futsal klub Sarajevo je jedan od najtrofejnijih sportskih kolektiva u državi, a u narednu sezonu ulazi sa ambicijama da napadne i šampionski tron. Podršku na tom putu pružiće im novi sponzor, kompanija Mozzart.\nRegionalni lider u priređivanju igara na sreću ovog ljeta je nastavio sa velikim ulaganjima u sport i podržao je mnoge klubove i saveze, a među njima i one sa šampionskim ambicijama.\n„Za deset godina postojanja, nismo napuštali Premijer ligu i jedan smo od najtrofejnijih kolektiva u BiH. Ranije smo bili poznati kao FK Centar, ali nismo željeli da se vezujemo samo za jednu opštinu, pa smo prošle godine promijenili naziv kluba u Sarajevo. Stigli smo do polufinala plej-ofa, gde smo ispali od šampiona, tako da smo trenutno među četiri najbolja tima u državi. Sjajne rezultate postižu i naši juniori, koji su bili treći u Premijer ligi za njihovu kategoriju“, naglasio je Muamer Muftić, predsjednik GFK Sarajevo.\nOvaj klub već dugo učestvuje u elitnom rangu i bori se za trofeje, što iziskuje velike troškove, pa im finansijska pomoć od Mozzarta mnogo znači.\n„U nekim situacijama smo jedva sastavljali kraj s krajem, uz pomoć ministarstva, opštine… Trudimo se da svodimo troškove na minimum, a sigurno da će nam biti lakše uz pomoć jedne tako velike kompanije. U narednom periodu trudićemo se da još više ulažemo u razvoj mlađih selekcija i da opet stignemo do same završnice plej-ofa sa seniorima. Ako nam se ukaže prilika, da osvojimo i titulu prvaka“, najavio je Muftić visoke ambicije kluba.\nIz kompanije Mozzart poručuju da će bodriti GFK Sarajevo na putu do novih uspjeha, ali i da će nastaviti sa ulaganjima u sportske kolektive, pogotovo u one koje veliku pažnju posvećuju radu sa mladima.


Blumberg: Da bi pokorile Rusiju, SAD će morati da izazovu svetsku krizu - 24.08.2018, Sputnik Srbija\nPojačavanje sankcija Rusiji moglo bi da ima negativne posledice za sam Vašington, piše analitičar Blumberga Leonid Beršidski. Ako SAD uvedu maksimalne sankcije... 24.08.2018, Sputnik Srbija\nanalize i mišljenja, rusija, vesti, komentari i analitika, svet, evropa, vladimir putin, leonid beršidski, blumberg\nBlumberg: Nove američke sankcije udaraju na ruske banke\n23 Avgust 2018, 19:22\nAmerička sankciona politika prema Rusiji postepeno se razvija – od pokušaja da se Kremlj malo pogura u željenom pravcu do težnje da se „pričini najveći bol“. Vreme je da se razmisli o tome kakve, krajnje ozbiljne, posledice može da ima takav pristup za Rusiju, SAD i njihove saveznike, piše Beršidski.\nPrema njegovim rečima, tokom nedavnog zasedanja Bankarskog komiteta Senata SAD održan je važan dijalog. Senator iz redova republikanaca Džon Kenedi zatražio je da visoko rangirani predstavnici Trampove administracije odgovore na pitanje šta će učiniti ako im predsednik naredi da „postave rusku ekonomiju na kolena“.\nČinovnici su izbegli direktan odgovor. Umesto toga su saopštili da je posledice tako ozbiljnog koraka neophodno proceniti i dodali da su i postojeća ograničenja već dovoljno agresivna.\nNjihova uveravanja nisu uticala na Kenedija i on je nastavio da insistira na svome. „Ali niste bacili na kolena ekonomiju Rusije!“, sa žaljenjem je konstatovao on.\nKenedijevo razočaranje se može razumeti. SAD su već uvele i prete da će uvesti sankcije kao odgovor na seriju dejstava Moskve, uključujući „aneksiju“ Krima, „raspirivanje proruskog ustanka“ na istoku Ukrajine i sajber-napade. To, međutim, nikako ne utiče na Putinovu politiku, navodi Beršidski.\n„Blumberg“: Tramp gura Merkelovu u „brak iz računa“ s Putinom\n17 Avgust 2018, 23:05\nZamenik američkog ministra finansija Sigal Mendelker tvrdi da bi ekonomski bol izazvan sankcijama mogao da obuzda avanturizam Rusije. Ta izjava je, međutim, pokušaj da se „željeno predstavi kao stvarno“. Nema nikakvih dokaza za to da su organičavajuće mere uticale na zamisli i planove ruskog predsednika. I to što on možda želi da one budu ukinute još ne govori ni o čemu“, uveren je autor teksta.\nOčigledno je da američke sankcije izazivaju nervozu na nekoliko nivoa. One su dovele do smanjenja direktnih inostranih investicija. Pojedini veliki energetski projekti su odloženi za nekoliko godina, a određenu štetu trpe i bogati Rusi i njihove kompanije, navodi kolumnista.\n„Svako bi voleo da ovi problemi nestanu, ali nepokolebljivi stav Rusije i odsustvo bilo kakvih poteza Putina, koji bi mogli da budu tumačeni kao predlog za mir, pokazuju da Kremlj nije spreman da da SAD bilo kakve osnove da se povuku. Vašington usled toga preti da će pritisak dovesti do maksimuma. Čak i ako Trampova administracija ne želi to, mnogi zakonodavci to žele“, navodi Beršidski.\nPrema njegovim rečima, Kenedi nije usamljen u svojoj težnji da se pojača kazna. Šestorica senatora sastavila su nacrt zakona koji se tiče investiranja u ruske energetske projekte, vladine pozajmice, kao i poslove u oblasti visokotehnološke industrije.\nOve mere, uz sankcije protiv evropskih kompanija koje su angažovane u izgradnji gasovoda „Severni tok 2“, praktično predstavljaju krajnje mogućnosti SAD.\nU krajnjem slučaju Vašington bi mogao da uvede embargo poput onog koji je uveo Iranu. Na osnovu toga nijedna kompanija koja ima veza sa SAD ne bi smela da posluje s Rusijom. Američke vlasti su sposobne da onemoguće svim bankama u zemlji pristup finansijskom sistemu zasnovanom na dolaru i da kazne kupce njene nafte i gasa.\nIstovremeno, čak i najratoborniji američki političari ne žele da razmišljaju o toj varijanti. Rusija je najveći izvoznik gasa u svetu i proizvodi gotovo tri puta više nafte nego Iran. Njeno istiskivanje s tržišta dovelo bi do globalne energetske krize. Sankcije protiv celokupnog spoljnog duga zemlje takođe bi potresle tržište i uništile investitore, među kojima i američke, upozorava autor teksta.\nPojačavanje ograničenja protiv energetskog i visokotehnološkog sektora Rusije bi, veoma verovatno, dovelo do odgovora američkim kompanijama u Rusiji. A prihodi iz Rusije za 50 najvećih američkih kompanija, uključujući „Filip Moris internešenel“, „PepsiKo” i „Proktor end Gembl” su 16 milijardi dolara, ukazuje Beršidski.\n24 Decembar 2016, 21:46\nPrema njegovom mišljenju, pre nego što izazovu globalni ekonomski rat, SAD moraju da odgovore na dva strateški važna pitanja. Koju su cenu spremne da plate da bi dobili makar nekakve ustupke Putinove vlasti? I koliko su dugo spremne da ih čekaju?\nS makroekonomske tačke gledišta, Rusiju s njenim rekordno niskim nivoom nezaposlenosti, umerenom inflacijom i međunarodnim rezervama od 400 milijardi dolara teško da čeka kolaps, osim ako SAD ne pokrenu međunarodnu energetsku ili dužničku krizu, zbog koje bi mogle da izgube saveznike.\n„Bez pričinjavanja maksimalnog bola Rusija može da izađe na kraj s niskim rastom ekonomije nekoliko godina. To je osnova Putinovih proračuna. I to ne donosi ništa dobro aktuelnoj američkoj politici. Ako Vašington pričini maksimalan bol za koji je sposoban, a ništa se ne promeni, to će biti bolan neuspeh za superdržavu“, zaključuje Leonid Beršidski.


Pročitajte sve vesti na temu superliga srbije - mediji.net\nUEFA je dostavila Fudbalskom savezu Srbije podatke, potkrepljene ozbiljnim sumnjama, o nameštanju dve utakmice u domaćim takmičenjima, ekskluzivno saznaje 'Sport klub', ali ne navodi o kojim se mečevima radi i da li su iz Superlige Srbije ili Prve lise Srbije.\nUvodni mečevi 31. kola Superlige Srbije nisu doneli veća iznenađenja. Samo tri gola na isto toliko utakmica, a gosti su odneli slađi bod sa Dušanovca i Banovog brda.Čukarički nije uspeo da slomi otpor TSC-a u malom derbiju, dok je Proleter ostao neporažen u Zaplanjskoj. Sa druge strane, Voždovac je...\nFudbalski klub Radnički iz Niša potvrdio je da Vladimir Gaćinović nije više trener tog kluba i da će tim sa Čaira na predstojećem meču protiv Partizana sa klupe voditi Nikola Stanković\nPARTIZAN VIDA RANE IZ DERBIJA: U Humsku stiže DUŽNIK, Stanojević najavio velike PROMENE!\nBlistavu seriju od 17 uzastopnih pobeda, fudbaleri Partizana prekinuli su u 164. Večitom derbiju. Onda kada je bilo najvažnije, crno-beli su poklekli na stadionu "Rajko Mitić" i u velikoj meri se udaljili od osvajanja šampionske titule.Iako je još 24 boda u opticaju, a pred Parnim valjkom osam...\nPartizan dočekuje uzdrmani niški Radnički.\nPoznat stepen povrede Zvezdinog napadača!\n"Delije" su strahovale za Italijana.\n"Od leta nisam trener Vojvodine": Lalatovićev "rafal" po upravi kluba, napravio šou, Beba se smejala\nTrener Vojvodine Nenad Lalatović imao je novi svoj mini-šou na konferenciji Vojvodine pred meč protiv Zlatibora u 31. kolu Superlige. Vojvodina se trenutno bori za treće mesto sa Čukaričkim, a Lalatović ističe da će njegov tim na kraju biti treći i da će voditi tim kao da se bori za opstanak, a ne...\nLalatović odlazi iz Vojvodine, a izjava nakon njegove odluke napravila je veliku pometnju!\nZavršava se jedna era u Novom Sadu.


Poziv za prodaju BIP-a do oktobra 2015.\nPremijer Aleksandar Vučić naložio je u petak direktoru Agencije za privatizaciju Ljubomiru Šubari da u naredna dva meseca oglasi prodaju BIP-a, saznaje "Blic".\nSamim tim, ugovor o poslovno-tehničkoj saradnji i iznajmljivanju fabrike BIP-a sa makedonskom firmom "M6 Eden Srb", čiji je osnivač "Tikveš", neće biti realizovan. Saznanja "Blica" potvrdio je Slavko Popović, zastupnik akcionara BIP-a, koji je prisustvovao sastanku.\n- Premijer je dao rok od dva meseca Agenciji za privatizaciju da se stabilizuje firma, naprave kadrovske promene, da se oglasi na prodaju i nađe strateški partner. Samim tim, neće biti ništa od ugovora sa "Tikvešom" - kaže Popović.\nIz Ministarstva privrede indirektno su za "Blic" potvrdili da ugovor sa "Tikvešom" nije trajan.\n- BIP je u predstečajnom stanju i stečajni upravnik i sud će utvrditi na koji način će se dalje voditi postupak. Zakup je u svim slučajevima, pa i ovom, privremeno rešenje - rečeno je Blicu u Ministarstvu privrede.\nRok za prodaju "Prve petoletke" produžen do 7. avgusta\nAgencija za privatizaciju saopštila je danas da je produžila rok za prodaju 70% društvenog kapitala akcionarskog društva "Prva petoletka – Delovi" u Novom Pazaru, po početnoj ceni od više od 2,1 mil EUR. Kako se navodi, ponude za kupovinu se mogu podneti do petka, 7. avgusta u 14.00, a svi zainteresovani prodajnu dokumentaciju mogu uzeti do 31. jula u 15.00.\nSvi koji žele da učestvuju u javnom nadmetanju za kupovinu "Prve petoletke – Delovi" moraju uplatiti depozit od 214.000 EUR, dok za otkup prodajne dokumentacije moraju izdvojiti još 100.000 dinara, ističe se u saopštenju.\nNaglašava se da ukoliko dođe do prodaje 70% kapitala "Prve petoletke – Delovi", dug tog preduzeća prema državnim poveriocima biće otpisan.\nPogon "Prve petoletke" iz Trstenika u Novom Pazaru zapošljava 29 radnika, a odlukom Agencije za privatizaciju ta kompanija nije otišla u stečaj jer je njeno poslovanje ocenjeno kao održivo.\nAgencija za privatizaciju podseća da su pored ovog preduzeća, u toku i konkursi za privatizaciju Regionalne radio televizije Novi Pazar i Holding kompanije "Raška".


VUČIĆ NAKON IZBORNE POBJEDE: Ime gradonačelnika otkrit će za 50 dana; prokomentirao je i zahtjeve za monitoringom | Slobodna Bosna\nVUČIĆ NAKON IZBORNE POBJEDE: Ime gradonačelnika otkrit će za 50 dana; prokomentirao je i zahtjeve za monitoringom\nPredsjednik Srbije i SNS Aleksandar Vučić izjavio je sinoć da će se ime novog gradonačelnika Beograda znati za nekih 50-tak dana.\nVučić je na konferenciji za novinare, odgovarajući na pitanja, rekao da od proglašenja izbornih rezultata traje rok od 15 dana za konstuituisanje Skupštine Beograda, a zatim i 30 za izbor gradonačelnika, što sve zajedno znači da će se gradonačelnik znati za 47 do 52 dana, prenosi Tanjug.\nVučić je rekao da će za sve one koji su tražili monitoring za izbore u Srbiji tražiti da i Srbija obavi monitoring na izborima u njihovim državama, po principu reciprociteta.\n"Čuo sam da je Kyle Scott bio u Altini i Grmovcu, gdje je SNS uzeo više od 60 posto glasova i drago mi je što je bio tamo", rekao je Vučić odgovarajući na novinarsko pitanje na konferenciji za novinare u prostorijama SNS.


Užičanke svesne važnosti prevencije - Užicka Republika Press\nUžičanke svesne važnosti prevencije\nPrva privatna poliklinika u Srbiji koja je povodom Evropske nedelje prevencije raka grlića materice koja se obeležava od 28. januara do 3. februara i 4. februara svetskog dana borbe protiv raka, otvorila vrata za pacijentkinje je DC Medik iz Užica. Pregled 50 pacijentkinja koje su već rezervisale termine za besplatan Papa test i kolposkopiju biće obavljen u ponedeljak, 5. februara.\nMotivacioni plan Polikline “Dr Lune” u okviru koje funkcioniše i ova ginekološka ordinacija je rad na preventivnim zdravstvenim merama, tvrdi Tatjana Aleksić, medicinska sestra i koorinatorka promotivnih aktivnosti, najavljujući akcije ovoga tipa tokom cele godine.\nSezonu smo otvorili u januaru besplatnim savetovalištem za trudnice, a nastavljamo ovom akcijom. U februaru ćemo imati i besplatno predavanje za žene na temu intimne higijene, dok je plan za mart besplatni ultrazvučni pregledi, kaže ona.\nIstiče da naše sugrađanke imaju razvijenu svest o svom ginekološkom zdravlju, dodajući da u ovu ordinaciju u visokom procentu dolaze na redovne godišnje preventivne preglede koji podrazumevaju Papa test, kolposkopiju, ultrazvuk i manuelni pregled, kaže Aleksićka.\nInače, porazno je što je rak grlića materice jedini kancer kome se precizno zna uzrok, a to je humani papiloma virus, za koji postoji vakcina koja se primenjuje u pojedinim zemljama Evrope i sveta, koju primaju devojčice i dečaci na uzrastima pre stupanja u prvi seksualni odnos.\nStručnjaci upozoravaju da su zbog činjenice da rak grlića materice uglavnom ne daje simptome u ranom stadijumu, redovni ginekološki pregledi siguran put ka sprečavanju komplikacija.\nSimptomi koji mogu da ukažu na postojanje ovog obolenja su vaginalno krvarenje (iako je završen menstrualni ciklus), bolovi u stomaku, nemogućnost da se pretrpiti mokrenje i krv u urinu.\nNa ovu bolest ukazuje i bol u kostima, bolovi u donjem delu leđa, oticanje nogu, gubitak apetita, naglo mršavljenje, osećaj pospanosti i nervoze i promene tokom mokrenja, kao i promene stolice. Najbitniji vid prevencije raka grliće materice je redovan ginekološki pregled, a u većini slučajeva, ako se otkrije u početnom stadijumu, izlečiv je.


Krvavi obračun dve porodice kod Lipljana: Jedan mrtav, petoro ranjenih u pucnjavi | Novosti.RS\nKrvavi obračun dve porodice kod Lipljana: Jedan mrtav, petoro ranjenih u pucnjavi\nNovosti online/ Tanjug\npetak, 03. 07. 2020. u 14:04\nJedna osoba je poginula, a petoro je ranjeno u pucnjavi koja se dogodila u selu Veliki Alas\nLIPLjAN- Jedna osoba je poginula, a petoro je ranjeno u pucnjavi koja se dogodila u selu Veliki Alas u opštini Lipljan.\nTrojica su operisani i nalaze se u kritičnom stanju, rekao je lekar Univerzitetskog kliničkog centra Kosova Naser Sila.\nJutros oko 07.00 sati policija je dobila informaciju o ranjavanju iz vatrenog oružja u selu pored Lipljana, potvrdila je portparol policije u Prištini Fljora Ahmeti.\nPo dobijanju informacije policija je izašla na lice mesta, navela je Ahmeti i saopštila da je šest ljudi ranjeno, od kojih je jedan podlegao povredama zadobijenim vatrenim oružjem.\nSmrt je konstatovala lekarska ekipa Univerzitetskog kliničkog centra KiM, prenose mediji.\nPolicijski istražitelji rade na rasvetljavanju okolnosti u ovom slučaju, istakla je Ahmeti.\nMediji na albanskom javljaju da se radi o obračunu dve komšijske porodice, između kojih su problemi izbili pre dva meseca.\nKomandant policije Naser Karpuzi rekao je dasu motivi pucnjave porodične prirode.\n"Dobili smo informaciju da se incident dogodio između dve porodice u selu Halač. Jedna osoba je izgubila život, a pet je ranjeno. Pretres je izvršen i nije pronađeno ništa sumnjivo. Motivi su porodični. Policija nastavlja istragu ", rekao je Karpuzi.


Dnevni bilten o broju zaraženih u TK – Radio Studio D ::: 99,40 i 97,40 FM\n- 30. Avgusta 2020.\nNa području TK u posljednja 24 sata testirano je 140 osoba, a korona virus potvrđen je kod 12 osoba.\nU Živinicama su registrovana četiri nova slučaja zaraze, u Tuzli i Gradačcu po tri, te u Srebreniku i Banovićima po jedan novi slučaj.\nTrenutno je u TK na korona virus aktivno pozitivno 420 osoba. Hospitalizirano je 56 osoba, devet osoba je na mehganičkoj ventilaciji , a u kućnoj izolaciji su 364 osobe.\nOd početka pandemije u Tuzlanskom kantonu zaraženo je 2899 osoba, 2354 osobe su se oporavile, a zabilježena su 124 smrtna ishoda.\nPrevious article Njemačka: U Berlinu počeli masovni protesti protiv korona-mjera, policija spremna na nasilje\nNext article Tinja: Primjer zajedničkog djelovanja pojedinaca, lokalne zajednice i gradske Uprave


"Ako se Amerika uključuje u dijalog Beograda i Prištine, pozivamo Rusiju!"\n„Ako se Amerika uključuje u dijalog Beograda i Prištine, pozivamo Rusiju!“\nM. K. 22. decembra 2018. 12:41\nZvanična Priština je, naime, najavila da od januara pa do kasnog proleća dijalog između Beograda i Prištine ulazi u novu fazu, u koju će biti uključene i Sjedinjene Američke Države.\nZamenik kosovskog premijera Enver Hodžaj istakao je i da bi u toj formi moglo da se razgovara o 10 do 15 pitanja kako bi se od dosadašnje diplomatije „korak po korak“ došlo do — sveobuhvatnog sporazuma.\n„Ukoliko bi se, eventualno, pokrenuo scenario promene formata pregovora tako što bi briselski dijalog zamenili razgovori u koje bi bila uključena i Amerika, srpska strana bi trebalo da pozove i Rusku Federaciju da uzme učešća“, kaže nam Dačić.\nPrema rečima ministra inostranih poslova Srbije, Beograd je, u svakom slučaju, potpuno i bez rezerve posvećen dijalogu.\n„Ali, za prekid razgovora u Briselu apsolutno je i jedino kriva i odgovorna prištinska strana, koja ne samo što nije poštovala svoju jedinu obavezu, formiranje ZSO, već je i jednostranim potezima isključila mogućnost bilo kakvog daljeg pregovaranja o bilo čemu. Šta dalje da pričamo dok ne ukinu stoprocentne carine na robu koja dolazi iz unutrašnje Srbije i BiH? Preduslov svega je ukidanje te sumanute odluke koju zdrav razum ne može ni da pojmi“, rekao nam je Dačić.\nInače, direktnije uključivanje Amerike u pregovore Beograda i Prištine najavio je, na neki način, i sam predsednik SAD Donald Tramp, koji je poslao pisma predsedniku Srbije Aleksandru Vučiću i takozvanom predsedniku Kosova Hašimu Tačiju, u kojima ih poziva na postizanje dogovora u interesu „obeju strana“.\nSa druge strane, Amerika u potpunosti podržava nezavisnost Kosova i bilo je očekivano da država Srbija u eventualnu novu formu pregovora pozove i Rusiju, koja apsolutno zastupa interese naše zemlje kad je u pitanje rešavanje kosovskog spora.\ndijalog Beogada i PrištineIvica Dačić


Željko Joksimović - strana 4 - Tag - Svet Plus\nŠta koristi Monika Beluči kako bi ..\nŽeljko Joksimović - strana 4\nMILIMETAR: Poslušajte deo nove pesme Željka Joksimovića! VIDEO\nŽeljko Joksimović uskoro će premijerno predstaviti novi singl "Milimetar", a kako bi svojim obožavaocima zagolicao maštu, danas je predstavio tizer.\nŽeljko Joksimović pripremio iznenađenje za fanove: Uskoro nova pesma!\nŽeljko Joksimović uskoro će predstaviti novu pesmu kojom će ovog leta obradovati fanove, a to je potvrdio i na društvenoj mreži Tviter.\nPREMIJERA: Željko Joksimović i Toni Cetinski - Zabluda! Pogledajte spot za ..\n5. OKT 2014.\nŽeljko Joksimović i Toni Cetinski premijerno su predstavili spota za dugonajavljivanu zajedničku pesmu "Zabluda", koju publika celog regiona već mesecima nestrpljivo iščekuje.\nŽeljko Joksimović i Haris Džinović izgladili odnose na rođendanskoj ..\nŽeljko Joksimović je prisustvovao proslavi Harisa Džinovića povodom njegovog 64. rođendana, iako se poslednjih mesec dana u domaćim medijima spekuliše kako su narušili dugogodišnji prijateljski odnos.\nŽeljko Joksimović i Haris Džinović ponovo u svađi?\nŽeljko Joksimović i Haris Džinović, bliski prijatelji, kolege i saradnici, ponovo su naišli na nesuglasice zbog kojih su, navodno, u zahladnelim odnosima.\nŽeljko Joksimović: Moja ćerka je lepa i voli da se slika, ali prvo neka ..\nŽeljko Joksimović se pre nekoliko dana i u crkvi venčao sa suprugom Jovanom, sa kojom ima sina Kostu, a o svojoj ćerki iz prvog braka, Mini, kaže da je veoma talentovana za muziku.\nŽeljko i Jovana Joksimović: Doživeli smo bajku (Foto)\nŽeljko i Jovana Joksimović su u srcu beogradskog Dorćola, između tramvajskih šina i opojnog šarenila Bajlonijeve pijace, uz zvuke trubača i dobro raspoložene zvanice, sudbonosno "da" izgovorili i pred Bogom.\nŽeljko Joksimović otkrio detalje crkvenog venčanja! (Foto)\nŽeljko i Jovana Joksimović zakleli su se na večnu ljubav i u crkvi Aleksandra Nevskog na Dorćolu 13. septembra, a naš popularni pevač otkrio je i neke detalje i dodao da je njihov sin Kosta bio zvezda dana.\nŽeljko Joksimović i Toni Cetinski u Novom Sadu 31. oktobra!\nNakon rasprodatih koncerata širom regiona, Željko Joksimović i Toni Cetinski su odlučili da ujedine snage, pa će publika u Novom Sadu dobiti priliku da uživa u njihovoj muzici na zajedničkom nastupu 31. oktobra u hali Spens.


“Observer”: “Velika Albanija” realnost koja dolazi… – Balkanekspresrb.rs\n“Observer”: “Velika Albanija” realnost koja dolazi…\nObserverov kolumnista smatra da treba dozvoliti da se Kosovo pripoji Albaniji, dok Srbiji treba da pripadne region severne Mitrovice, a Kosovu Preševska dolina. Kolumnista navodi da srpske verske lokacije na Kosovu treba da budu stavljene pod zaštitu UN i proglašene za ekstrateritorijalne\nMEŠANJE Rusije u dešavanja na Balkanu može da gurne siromašna društva “preko ivice, što ugrožava celu jugoistočnu Evropu, a Zapad mora da popravi štetu koju je naneo tokom raspada Jugoslavije, ocenio je američki stručnjak za bezbednost i bivši analitičar Nacionalne bezbednosne agencije (NSA) Džon Šindler.\nKolumnista njujorškog “Observera” piše da NATO mora da pomogne jugoistočnoj Evropi da se odupre agresivnim potezima, poput pokušaja državnog udara u Crnoj Gori pre nekoliko meseci, i ukazuje na opasnost od krize u Makedoniji. Širom bivše Jugoslavije NATO i EU su insistirali na očuvanju unutrašnjih granica propalog komunističkog režima, iako one predstavljaju birokratski hir komunističkih funkcionera, a ne etničke realnosti – navodi Šindler i ocenjuje da je takav pristup bio osuđen na propast, piše “Observer”, prenosi “Sputnik”. On smatra da je Josip Broz Tito držao Jugoslaviju na okupu “kombinacijom harizme, političkog talenta i veoma neprijatne tajne policije” – što ne poseduju ni NATO niti EU. Došlo je vreme da Zapad prizna svoj neuspeh i da dâ jugoistočnoj Evropi ono što joj zaista treba, normalne države – nacije sa koherentnim granicama – piše Šindler i dodaje da je za to potrebno prepraviti Titovu mapu. On opisuje BiH kao “pseudodržavu koja se nikada nije oporavila od katastrofe koja je trajala od 1992. do 1995. godine” i dodaje da su “milijarde dolara zapadne pomoći nestale zahvaljujući velikoj korupciji i kriminalu”. Neka se Republika Srpska pridruži Srbiji, kao što to odavno želi – piše Šindler i napominje da niko ne može racionalno da objasni zašto granice Srbije iz vremena komunizma mogu da se mijenjaju, a granice BiH ne mogu. Kolumnista “Obzervera” navodi da etničkim Hrvatima iz zapadne Hercegovine treba dozvoliti da se pridruže Hrvatskoj i podseća da većina lokalnih Hrvata već poseduje hrvatske pasoše. Šindler smatra da ostatku BiH treba omogućiti da ide svojim putem i da po ubrzanoj proceduri bude primljen u članstvo NATO i EU. Zapad mora odustati od fantazije da dugoročni mir na Balkanu može biti postignut izolovanjem Srbije – navodi kolumnista, ali napominje da i Beograd treba da učini kompromis i prizna Kosovo kao nezavisnu državu. Prema Šindleru, “‘Velika Albanija’ dolazi u svakom slučaju” i “bolje je da se to postigne pod mirnim uslovima”. On smatra da treba dozvoliti da se Kosovo pripoji Albaniji, dok Srbiji treba da pripadne region severne Mitrovice, a Kosovu Preševska dolina. Kolumnista navodi da srpske verske lokacije na Kosovu treba da budu stavljene pod zaštitu UN i proglašene za ekstrateritorijalne. Šindler smatra da će veliki gubitnik u prepravljanju mape Balkana biti Makedonija i da Skoplje, u zamjenu za gubitak severozapadnog dela zemlje koji je većinski naseljen Albancima, treba pre svih ostalih da dobije poziv za članstvo u EU i izdašnu pomoć Zapada.\nKolumnista “Observera” ocenjuje da Putin na Balkanu trenutno pokušava da izazove probleme, ali da se od Moskve može očekivati saradnja u razmeni teritorija na Balkanu ukoliko Kremlj bude smatran ravnopravnim partnerom. Tek kada Zapad prihvati da narodi jugoistočne Evrope mogu da postignu mir onda kada budu živeli u koherentnim nacijama – državama, poput Nemačke, Poljske ili Danske, možemo očekivati da se Balkan umiri i da počne da rešava ozbiljne probleme siromaštva, kriminala i korupcije, koji se vuku još od Jugoslavije i njenog nasilnog raspada, zaključuje Šindler.(Agencije)♦\nTagsObserver Velika Albanija


U Kliničkom centru Univerziteta u Sarajevu (KCUS) danas je testirano još 35 uzoraka i svi su negativni na korona virus.\nDirektor Kliničkog centra Sebija Izetbegović precizirala je da su testirani uzorci iz Zenice i Sarajeva.\nIz sarajevske klinike za plućne bolesti Podhrastovi danas je otpušten još jedan pacijent koji se tamo lečio od virusa.\nTo je ukupno peti pacijent koji je nakon uspešnog lečenja napustio izolaciju, preneli su federalni mediji.\nNa području Tuzlanskog kantona već drugi dan nema novih registrovanih pozitivnih osoba na korona virus, a od 89 testiranja u proteklih 24 časa svi rezultati su bili negativni.\nMinistar zdravlja u Vladi Tuzlanskog kantona Dajana Čolić izjavila je da je stanje stabilno i da nema osoba na respiratoru.\nOna je novinarima rekla da je u dosadašnjem periodu virus potvrđen kod 84 osobe, od kojih je 71 aktivnih, 11 oporavljenih, jedna osoba je premeštena u drugi kanton radi lečenja, dok je zabeležen i jedan smrtni slučaj.\nJoš dve osobe iz Čapljine pozitivne su na virus korona, pokazala su današnja testiranja u Kliničkom centru u Mostaru.\nIz Štaba civilne zaštite Hercegovačko-neretvanskog kantona saopšteno je da su tokom dana u Kliničkom centru u Mostaru na virus korona testirana 34 uzorka. U ovom kantonu do sada je virus korona potvrđen kod više od 200 osoba.


I dalje razdor u AKB\nVladimir Gajić / Foto: FoNet, Zoran Mrđa\nIako je advokat Vladimir Gajić izabran za predsednika Advokatske komore Beograda (AKB) još 10. juna, a 10 dana kasnije preuzeo dužnost od dotadašnjeg rukovodstva, u petak je Narodna banka Srbije (NBS) priznala pravo raspolaganja novčanim sredstvima AKB prethodno izabranom predsedniku Jugoslavu Tintoru, preneli su Tanjug i RTS.\nPodsetimo, Tintor je za predsednika AKB izabran 13. maja na skupštini AKB, da bi potom Gajić u junu bio izabran na sednici na kojoj je poništen izbor Tintora, uz tvrdnju da je ta skupština AKB od 13. maja bila nelegalna.\nSam Tintor je posle izbora Gajića izjavio da je taj događaj je bio „neformalni skup, a ne izborna skupština, jer ga je sazvao nelegalni upravni odbor AKB“.\nKako su Tanjug i RTS preneli, NBS „priznaje rukovodstvo te organizacije na čelu sa Tintorom“, i sada se „očekuje da će svi zaposleni ubuduće izvršavati naloge legalnog rukovodstva izabranog na skupštini 13. maja čime bi se u potpunosti normalizovalo funkcionisanje AKB i definitivno okončala postizborna kriza koja traje već puna tri meseca.“\nMeđutim, na sajtu AKB stoji obaveštenje Vladimira Gajića, u kome piše da je „Banka Poštanska Štedionica AD Beograd nezakonito izvršila naloge za plaćanje advokata Jugoslava Tintora koji se lažno predstavlja kao Predsednik AKB“, kao i da je da je na osnovu Tintorovog naloga sa računa AKB na račun Advokatske komore Srbije preneto oko 360 hiljada evra.\n„Lično, kao Predsednik AKB smatram da je na delu pljačka računa beogradskih advokata od strane neovlašćenih lica“, piše Gajić na sajtu AKB.\nRiha: „Nema pravne države u Srbiji“REM oduzeo tri dozvole, ne i Hepiju


RTS :: Superheroji medijske pismenosti\nEmisije Superheroji medijske pismenosti\npetak, 20. nov 2020, 09:40 -> 21:18\nSerija je namenjena digitalnim urođenicima i digitalnim doseljenicima\nOd ponedeljka 23. novembra, svakog radnog dana od 9.45 na RTS 2 odmah nakon školskih časova, emituje se igrano-animirana TV serija "Superheroji medijske pismenosti". Tokom 18 dvanaestominutih epizoda dvoje tinejdžera, Jovan i Jovana svakodnevno, posle škole, posećuju Milevinu radionicu za popravku mobilnih telefona i robota. Radionica je mesto gde se popravljaju raznorazni digitalni uređaji, ali i pronalaze rešenja za probleme na koje nailaze tinejdžeri zasuti medijskim porukama na svakom koraku.\nOni su svedoci upotrebe medija u dobre i loše svrhe. Mileva ih podučava osnovama medijske pismenosti kako bi razaznali istinu od obmane, dobro od lošeg, u svome realnom i virtuelnom okruženju. Zajedno proučavaju istoriju medija i pronalaze slične strategije u različitim istorijskim periodima.\nU tome im pomaže robot Radenko koji kritički analizira različite aspekte digitalnog i analognog sveta. Tu su i dve strine, Mozila i Fajerfoks, sa velikim iskustvom u virtuelnom svetu, dok ovozemljaske mudrosti saznaju od Jovanove bebe i njene prijateljice. Svoje mišljenje o pokrenutim pitanjima daje grupa tinejdžera u dokumentarnom segmentu serijala.\nU svojoj želji da zadivi Jovanu, Jovan postaje žrtva trača, lažne vesti, foto-montaže. Rešavajući njegov problem, Mileva i Jovana ukazuju na opasnosti novih tehnologija i društvenih mreža, ukoliko se koriste neobazrivo. U epizodi Video igre, Jovan je postao zavisnik od njih. Mileva i Jovana uspevaju da ga odvrate od nekontrolisanog sedenja za ekranom. U ime ljubavi prema Jovani, Jovan smišlja video-igru s plemenitim ciljevima.\nKratak kurs video snimanja i montaže sadržan je u epizodi Uradite sami. A kako izgleda svet iza ekrana otkriva hrabri robot Radenko koji Jovanu, Milevu i Jovana vodi kroz pustolovinu u virtuelnom svetu. Deo za tinejdžere završava se 15. epizodom u kojoj se u boks meču Jovan obračunava sa Crnim virusom koji širi laži i dovodi ljude u zabludu.\nPoslednje tri epizode bave se decom predškolskog uzrasta koja odrastaju u medijski prezasićenom svetu. Superheroji medijske pismenosti pokazuju zbog čega decu ne treba ostavljati samu isrped ekrana a na koji način mediji mogu biti u službi zdravog odrastanja.\nTV serija "Superheroji medijske pismenosti" namenjena je deci i mladima, ali i opštoj populaciji. Dakle, i digitalnim urođenicima kao i digitalnim doseljenicima. Serija prati obrazovne sadržaje definisane u Priručniku za vaspitače i nastavnike o medijskoj pismenosti i zamišljena je kao inspiracija i povod za kritičko promišljanje i razgovor ne samo u kući u krugu porodice, već i na časovima u školi. TV seriju za Obrazovno-naučni program RTS-a, u saradnji sa Ministarstvom kulture i informisanja Republike Srbije, realizovala je Beomedija d.o.o. pod pokroviteljstvom Evropske komisije u okviru projekta "Podrška medijskim reformama u Republici Srbiji".\nGlavne uloge igraju: Borka Tomović, Dorotea Đanetak i Luka Pešić.\nUrednik serije: Jelena Micić\nScenarita i reditelj: Ilija Gajica\nDirektor fotografije: Aleksandar Mijailović\nMontažer: Obrad Popović\nMuzika: Vladimir Tošić\nKuhinja moga kraja - deveta sezona\n6° C 0° C 0° C 2° C 0° C 1° C


AKO SAM NEŠTO NAUČILA OD VUČIĆA TO JE DA U OVOM POSLU NEMA ODMORA! Obradović: Očekujem mnogo posla, DIGITALIZACIJA VELIKI ZADATAK - Informer\nKandidatkinja za ministara za državnu upravu i lokalnu samoupravu u novoj Vladi Srbije Marija Obradović izjavila je danas da je očekuje mnogo posla na toj funkciji pošto je reč o ministarstvu koje se bavi pitanjima izbornog procesa, jedinstvenog biračkog spiska i matičnim knjigama\nZASTRAŠUJUĆE JE ŠTO SE OVAKVIM NAPADIMA VUČIĆU CRTA META NA ČELU! Bečić: Lažne insinuacije su poziv na linč sledeća vest\nObradović je za TV Prva istakla da su pitanja digitalizacije i e-uprave još jedan veliki zadatak koji je očekuje na čelu resornog ministarstva.\n"To je nešto što je još premijerka Ana Brnabić, dok je bila na toj poziciji radila. Malo smo zastali tim tempom. Ne ide kao što je ona grunula od samog početka, ali ćemo nastaviti. Čeka nas mnogo posla i moraćemo na tome da radimo neprestano", poručila je Obradović.\nIstovremeno je ocenila, govoreći o rodnoj ravnopravnosti u izvršnoj i zakonodavnoj vlasti, da je "teško ostvariva tvrđava" da se uvede kvota u političke stranke.\n"Onog trenutka kada bude više žena u rukovodećim organima političkih stranaka po kvoti, biće bolje", smatra Obradović.\nOna je dodala da još nije upoznala zaposlene u ministarstvu, ali im je poručila da će se mnogo raditi.\n"Ako sam nešto naučila radeći sa (predsednikom Srbije ALeksandrom) Vučićem ovih 12 godina to je da u ovom poslu nema odmora, nema vikenda", naglasila je Obradović.\nNa pitanje da li je za nju teret ili olakšanje to što joj je mandat oročen najkasnije do aprila 2022, ona je rekla da ne doživljava ovaj mandat kao neki početak i kraj pokazivanja svojih sposobnosti ili želja da nešto uradi.\n"Smatram da je početak 2008. godina kada sam krenula da radim sa Vučićem u informativnoj službi. Ovih 12 godina, koliko radim s njim, za mene jedna celina, a ovo je samo drugačija epoizoda gde sam dobila poverenje za drugačiju vrstu zadataka", navela je Obradović.\nOna je naglasila da je resor koji preuzima vrlo važan i poručila da će putovati dosta po Srbiji.\n"Lokalne samouprave su moje pravo mesto rada. Verujem da ću se sa zaposlenima u tim strukturama, a i sa građanima, viđati svakodnevno, mnogo više", rekla je Obradović.\nIstakla je, međutim, da je i dalje potpredsednica SNS, što znači, kako je navela, da neće zanemariti svoj stranački rad.\n"Nas očekuju promene u narednih nekoliko meseci i stranačka skupština. Naša stranka se posle ovog izbornog ciklusa nije umirila, mi i dalje radimo i spremano se za te promene", poručila je Obradović.\nPrisećajući se vremena kada se bavila novinarstvom, ona je rekla da je iz novinarstva prešla u politiku jer iz pozicije novinara nije uspela da "ubode u debelo meso političara".\nOna je poručila da sada, kada je u poziciji političara, može mnogo toga da uradi s te pozicije.\nMarija Obradović SNS Vlada ministarka ministar ministar državne uprave\nČUKARIČKI BOLJI OD SPARTAKA! Mladost SLAVILA u derbiju začelja!


Partizan remizirao u Sočiju - Portal Forum\nPartizan remizirao u Sočiju\nчетвртак, 5. августа 2021 : 21:22\nSOČI – Fudbaleri Partizana igrali su večeras nerešeno 1:1 sa Sočijem, u prvoj utakmici trećeg kola kvalifikacija za Ligu konferencija. Partizan je tako ostvario povoljan rezultat u Rusiji, pred revanš koji će se za sedam dana igrati u Beogradu.\nNije bilo mnogo prilika u Sočiju, a domaćin je poveo u 66. minutu posle loše odluke sudija. Igor Vujačić je srušio protivničkog fudbalera na ivici kaznenog prostora, a arbitar Dumitru Muntean je pokazao na slobodan udarac, ali je promenio odluku posle intervencije pomoćnika i Soči je dobio penal.\nPrecizan sa 11 metara bio je Kristijan Noboa. Ipak, Partizan je izjednačio već u 73. minutu. Lazar Marković je prošao po desnoj strani i centrirao, odbrana Sočija je loše reagovala, a Rikardo Gomeš je to iskoristio i lako poslao loptu u gol.\nPrethodni tekstHrvatski i srpski mitovi o Oluji su laži natopljene krvlju\nSledeći tekstSumnje i nade 2


Akcija hapšenja i u Požarevcu - Hit Radio Pozarevac\nAkcija hapšenja i u Požarevcu\nU okviru opsežne akcije „Ares“ koja je sprovedena u saradnji sa nadležnim tužilaštvima, pripadnici Ministarstva unutrašnjih poslova u Požarevcu, u sinhronizovanoj akciji sa pripadnicima Žandarmerije, uhapsili su M.M. (1970), zbog postojanja osnova sumnje da je počinio krivično delo nedozvoljena proizvodnja, držanje, nošenje i stavljanje u promet oružja i eksplozivnih materija.\nPrilikom pretresa porodične kuće i drugih prostorija osumnjičenog, policija je pronašla ručnu bombu starije proizvodnje, pištolj, dva okvira sa po osam metaka i okvir za pištolj bez municije.\nTokom sprovođenja pomenute akcije, pripadnici Ministarstva unutrašnjih poslova u Požarevcu u saradnji sa pripadnicima Žandarmerije, uhapsili su i G.P. (1968), za kojim je raspisana poternica zbog izdržavanja zatvorske kazne od 11 godina i dva meseca, na koju je pravosnažno osuđen.\nPretresom prostorija koje je koristio osumnjičeni policija je pronašla oko 100 grama marihuane, zbog čega će protiv njega biti podneta krivična prijava zbog postojanja osnova sumnje da je počinio krivično delo neovlašćena proizvodnja i stavljanje u promet opojnih droga.\nOsumnjičeni je sproveden u Kazneno – popravni zavod Zabela.


PRUGE ĆE NAM BITI MODERNE I BRŽE: Vučić - U narednih dva meseca očekujemo velike dogovore i velike ugovore! | Novosti.rs\n- Železnički saobraćaj je deo zelene agende savremene Evrope, ali i deo privrede koji ubrzano doprinosi rastu. U narednih dva meseca očekujemo velike dogovore i velike ugovore za našu zemlju - rekao je predsednik.\n- Žuri nam se, jer Srbija mora da uhvati korak sa razvijenom Evropom, a celu naciju da podsetimo na činjenicu da vozovi u Srbiji postoje, da su čistiji i lepši nego ikada, a da će nam pruge biti moderne i brže. Živela Srbija - napomenuo je Vučić.\nAleksandar Vučić železnica pruga zelena agenda


SportDC - Vesti - Ostalo BiH - Džajić i Pižon predvode zvezde\nČetvrtak, 24.09.2020 10:48\n12.09.2019 Administrator DC\nDžajić i Pižon predvode zvezde\nIma li šta lepše u životu nego spojiti ugodno s korisnim, napraviti spektakularnu manifestaciju o kojoj će da bruji region, a ujedno posvetiti se budućnosti, što danas malo ko na ovom svetu čini?!\nManifestacija “Deca nam se rađala” koja će biti odigrana danas, s početkom u 17 časova, na igralištu Gradskog stadiona u Banjaluci ima za cilj buđene svesti kod žitelja Republike Srpske da su deca naša budućnost i najveće bogatstvo koje može da ima čovek. Zbog toga, u organizaciji Fondacije “Deca nam se rađala”, koja je dobila ime po motivima zdravice srpskom narodu neprevaziđenog pesnika Ljubivoja Ršumovića, akcija koja će biti sprovedena u Banjaluci ima za cilj ne samo pomoć u ostvarenju pozitivnog nataliteta već i višestruku važnostu da podstakne mlade bračne parove da u narednom periodu rađaju što više dece.\nProgram današnje manifestacije “Deca nam se rađala” počinje utakmicom novinara i lekara koja će da bude svojevrsni uvod u spektakularni sudar veterana Banjalučkog Borca i Republike Srpske koji će da budu u jednoj eikipi i gostujuće Crvene zvezde predvođene mnogi slavnim imenima koja su nosila crveno-beli dres i branila boje možda i najpopularnijeg i najvećeg kluba u ovom delu Evrope.\n-Utakmicom veterana Borca i Republike Srpske s jedne i veterana Crvene zvezde s druge strane zvanično ćemo da počnemo kampanju za podizanje svesti o značaju povećanja nataliteta u organizaciji naše novoosnovane Fondacije. Zato smo aktivirali i humanitarni broj 1432 od 1. septembra na čiji poziv svaki građanin Republike Srpske donira jednu marku za rad Fondacije “Deca nam se rađala”. Fudbal kao najpopularniji sport okuplja velike mase i zbog toga smo s eodlučili da upravo putem fudbala krenemo u ovu priču u sklopu koje ćemo nastojati da ostvarimo mnoge projekte sa povećanje nataliteta – istakao je predsednik Fondacije “Deca nam se rađala” Vlado Đajić.\nVeterani Crvene zvezde iz Beograda došli su dan ranije u Banjaluku, kod prijatelja i braće i ovo je još jedna u nizu akcija humanitarnog karaktera na kojima učestvuju, kako ovde u Republici Srpskoj, tako i Srbiji. Njih predvode dve Zvezdine Zvezde Dragan Džajić i Vladimir Petrović Pižon, a u Krajinu stiže nekadašnji trener Borca Stanislav Karasi.\n-Drago mi je da sam ponovu tu u Banjaluci gde imam mnogo prijatelja koje jedva čekam da vidim i razmenimo iskustva i fudbalske priče. Radujem se novom izlasku na Gradski stadion na kojem sam proveo lep period i rado ga se sećam – istakao je popularni Stane.\nVeterane Borca i Republike Srpske predvodiće legendarni kapiten Borca iz 1988. godine kada je osvojen Kup Jugoslavije upravo pobedom nad Crvenom zvezdom Damir Špica koji je rekao:\n-Očekujem da se mnogi od nas, bivših fudbalera Borca, pojave na ovom meču, da se ponovo okupimo i pokažemo humanitarno srce. Utakmica je prilika da se ponovo sretnemo sa našim sportskim prijateljima iz Beograda, a Borac i Crvena zvezda su uvek bili prvo prijatelji, pa tek onda rival.\nPredsednik Skupštine Udruženja novinara Republike Srpske Branimir Đuričić rekao je da će u ovako plemenitim akcijama Fondacija “Deca nam se rađala” uvek imati podršku i dodao da su sve redakcije pozvane da pošalju predstavnike na fudbalski teren u utakmici protiv lekara.\nZajednički slogan svih učesnika današnjeg humanitarnog i plemenitog okupljanja biće: “Neka živi Republika Srpska, njena mladost i budućnost”.\nIz Fondacije “Deca nam se rađala” ukazali su da je stopa nataliteta u Republici Srpskoj u konstantnom opadanju, a da je od 2011. godine broj živorođenih pao ispod 10.000.\nPrema statističkim parametrima Fondacije za proteklih 20 godina, u periodu od 1996. do 2016. godine rođeno je ukupno 239.669 dece, istovremeno je umro 281.741 stanovnik, pa je prirodni priraštaj negativan za 42.072 stanovnika, što je jedan prosečan grad u Republici Srpskoj.\nSamo na osnovu negativnog prirodnog priraštaja broj stanovnika Republike Srpske za deset godina bi se smanjio za 3,6 odsto.


Vesti online / Vesti / Srbija / Josipović krajem nedelje u Srbiji\nPredsednik Hrvatske Ivo Josipović boraviće u četvrtak i petak u Srbiji gde će učestvovati na Devetom regionalnom sastanku na vrhu država jugoistočne Evrope i susresti se s predsednikom Srbije Borisom Tadićem, saopšteno je iz kabineta hrvatskog predsednika.\nPosle srpsko-hrvatskog prepucavanja Josipović stiže u Srbiju\nPrvog dana posete Srbiji, Ivo Josipović posetiće predstavnike Hrvata i hrvatskih institucija na području istočnog Srema u Srbiji, a istog danas posle podne u Beogradu će razgovarati sa srpskim kolegom Borisom Tadićem.\nJosipović će posetu istočnom Sremu početi u četvrtak ujutro u Kukujevcima ispred razrušene katoličke crkve gde će se susresti s predstavnicima lokalne vlasti, predsednikom Hrvatskog nacionalnog veća Slavenom Bačićem i biskupom sremskim Đurom Gašparovićem.\nIstog dana posle podne hrvatski predsednik će s sastati s predsednikom Srbije Borisom Tadićem.\nJosipović će u petak učestvovati na Devetom regionalnom sastanku na vrhu država jugoistočne Evrope, čiji su suorganizatori Unesko i Savet Evrope, koji će biti održan na arheološkom nalazištu Viminacijum kod Požarevca.\nU saopštenju se navodi da se očekuje dolazak osmorice šefova država iz jugoistočne Evrope, glavne direktorke Uneska Irine Bokove, evropske poverenice za obrazovanje, kulturu, višejezičnost i omladinu Andrule Vašiliu i glavne direktorke za obrazovanje, kulturu, kulturno nasleđe, sport i omladinu Saveta Evrope Gabrijel


Energyobserver - SRBIJA / DRUšTVO / Naslovne strane za petak, 18. oktobar 2019. godine\nSRBIJA / DRUšTVO / Naslovne strane za petak, 18. oktobar 2019. godine\nDnevni listovi izdanja za petak, 18. oktobar na naslovnim stranama pišu o eksploziji u fabrici Milan Blagojević Namenska u Lučanima, o predstojećoj poseti premijera Rusije Dmitrija Medvedeva Srbiji, o izjavi premijera Madjarske Viktora Orbana o odbrani granice Madjarske sa Srbijom od migranata i o drugim temama.\nALO "Putin: Braniću Srbiju", o poseti Medvedeva Srbiji. "Porodiljama banke ne daju kredite", list navodi da pojedine banke u Srbiji diskriminišu žene dok su na bolovanju.\nBLIC "Eksplozija u Namenskoj", o ekspoloziji u fabrici Milan Blagojević u Lučanima u kojoj su povredjena dva radnika. "Medvedev nosi darove da dodatno pritisne Srbiju", o predstojećoj poseti premijera Rusije Dmitrija Medvedeva Srbiji.\nVEČERNJE NOVOSTI "Koliko smo bezbedni u privatnoj ordinaciji", tekst o bezbednosti pacijenata u privatnim klinikama nakon smrti žene u jednoj klinici u Beogradu. Taksi nas više neće "drati", o tome da će država subvencionisti kupovinu novih vozila za taksiste.\nDANAS "Obradović: Vučić je znao šta se dogadja u Krušiku", intervju uzbunjivača Aleksandra Obradovića o malverzacijama u vojnoj fabrici "Krušik" iz Valjeva. "Brine medijska situacija u Srbiji", izjava ambasadora Finske u Srbiji Kima Lahdevirta.\nINFORMER "Novak, Tesla, Ceca i Baka Prase najčešći uzori naše omladine". list prenosi istraživanje "Strateškog marketinga" i "Dajrekt medije". "Nato otima Srbiju", list prenosi intervjuu ruskog senatora Konstantina Kosačova za Sputnjik.\nKURIR "Šta Medvedev donosi Srbiji", o poseti ruskog premijera. "Stanišić razbio SFRJ po nalogu CIA", o navodima da je bivši šef Službe državne bezbednosti Jovica Stanišić radio za CIA.\nPOLITIKA "Madjarska će svoju južnu granicu braniti silom", o izjavi premijera Madjarske Viktora Orbana da će braniti granicu Madjarske i Srbije ukoliko Turska pusti novi talas migranata. "Sporazum o Bregzitu drugi put", o dogovoru o izlasku Velike Britanije iz Evropske unije.\nSRPSKI TELEGRAF "Bombaš došao u Srbiju da likvidira političara", list piše o hapšenju Velimira Simića, pripadnika kriminalne grupe sa Sokoca. "Kolima zgazili baku zbog duga", o hapšenju trojice muškaraca u Požarevcu za koje se sumnja da su nalogodavci i izvršioci ubistva Ružice Kovač (78). / BETA.RS\n18.10.2019 · Naslovne_strane_za_petak / 18._oktobar_2019._godine


NEMA UGOVORA, SLEDI NAPLATA: Arriva od ponedeljka počinje sa naplatom karata učenicima - TPKNEWS\n22:51 - 20/10/2021\nNaslovna/VESTI/NEMA UGOVORA, SLEDI NAPLATA: Arriva od ponedeljka počinje sa naplatom karata učenicima\nKompanija Arriva obaveštava sve građane Požarevca ali i korisnike usluga da će od ponedeljka, 27. septembra 2021. godine, početi sa naplatom karata, odnosno izdavanjem pojedinačnih putnih isprava za učenike.\n– Prinuđeni smo da počnemo sa naplatom karata, s obzirom da je na prethodno sprovedenom tenderu ponuda kompanije Arriva bila ocenjena kao najbolja prihvatljiva ponuda a Grad Požarevac nakon 24 dana nije iskoristio raspoložive zakonske mogućnosti i ponudi nam zaključivanje Ugovora. S obzirom da smo odgovorna kompanija, nikako ne želimo da rizikujemo usklađivanje poslovanja kompanije sa propisima koji uređuju oblasti saobraćaja, te bezbednosti učenika na prvom mestu – , rekli su iz kompanije Arriva.\nArriva će zadržati sve polaske u isto vreme, odnosno neće biti nikakvih izmena u dosadašnjem redu vožnje.\n– Podsećamo, kompanija Arriva je od 1. septembra 2021. godine, odnosno od početka školske godine prevozila učenike osnovnih škola na teritoriji grada Požarevca potpuno besplatno i bez naknade – , navodi se u saopštenju.\nSAOBRAĆAJNA NESREĆA KOD PETROVCA NA MLAVI: Autom udario pešaka u Kamenovo, nesrećni čovek preminuo u bolnici\nDEKOR-ONIZACIJA POŽAREVCA: "Nije zlato sve što sija" na čelu sa šerifom Meklaudom, novopečenim doktorom i Master ložačem


APIF RS: Predaja izvještaja do kraja mjeseca ili slijede kazne - Glas Srpske\nAPIF RS: Predaja izvještaja do kraja mjeseca ili slijede kazne\nŽeljka Kokot 24.02.2016 16:16\nBanjaluka - Rok za predaju finansijskih izvještaja Agenciji za posredničke, informatičke i finansijske usluge (APIF) ističe 29. februara, a privrednici koji ne ispune tu zakonsku obavezu suočiće se sa novčanom kaznom.\nNovi Zakon o računovodstvu i reviziji RS, koji je stupio na snagu početkom godine, obavezao je sve privredne subjekte da finansijske izvještaje za prethodnu godinu predaju najkasnije do kraja februara. Nepoštivanje zakonskih odredaba povlači sa sobom kaznene odredbe, a za njihovo sprovođenje nadležna je Poreska uprava RS.\nDirektor APIF-a Jelena Ćetković kaže da su prema novom zakonu dužni da dostave Poreskoj upravi RS informaciju o broju obveznika koji nisu predali finansijske izvještaje u zakonskom roku.\n- Poreska uprava će u skladu sa zakonom preduzimati kaznene mjere za privrednike koji nisu ispunili svoju zakonsku obavezu i predali finansijski izvještaj za prethodnu godinu u predviđenom roku - kaže Ćetkovićeva.\nPrivrednike će nepoštovanje zakona skupo koštati, jer se novčane kazne za pravna lica kreću od 3.000 do 15.000 KM, dok će fizička lica koja pružaju računovodstvene usluge trećim licima a nisu za to sertifikovana biti sankcionisana sa 300 do 1.500 KM.\nĆetkovićeva je kazala da je novi zakon dobar jer većina privrednih subjekata do sada nije poštovala rokove, pa je najveći broj izvještaja o poslovanju kasno stizao na njihovu adresu.\n- Privrednici obično čekaju posljednji dan da nam dostave finansijski izvještaj, što nam otežava poslovanje, jer mi u utvrđenom roku moramo dostaviti obrađene izvještaje Ministarstvu finansija RS - naglašava Ćetkovićeva.\nPrivrednicima je sačinjavanje finansijskih izvještaja znatno olakšano, jer na sajtu APIF-a mogu preuzeti program za elektronsko popunjavanje izvještaja, čime je proces njihovog kreiranja, predaje i obrade olakšan i ubrzan. Korisnicima usluga APIF-a će u narednom periodu biti omogućen i uvid u finansijske izvještaje koji se predaju na prostoru FBiH, a uskoro će biti u funkciji i metodologija utvrđivanja pokazatelja i davanja mišljenja o bonitetu pravnih lica i preduzetnika.\nNamjera APIF-a je da u skorijem periodu uveže sve registre iz domena svog poslovanja, a u planu je i uspostavljanje registra prinudne naplate i registra stečajnih masa.


Jedanaest godina posle: Povratak u predoktobarsku Srbiju\nRušenje Miloševića, Beograd, 5. oktobar 2000.\nI ovog 5. oktobra analiziramo koliko je daleko Srbija odmakla od Miloševićeve Srbije 90-ih godina.\nZvuči paradoksalno, ali u godini kada Srbija najzad očekuje kandidaturu za ulazak u EU deo stručne javnosti upozorava da Srbija ponovo ulazi u samoizolaciju, gubi saveznike na važnim međunaordnim adresama, u godini kada treba odlučiti da li će Srbija uskoro postati član evropske porodice balvani na Kosovu vraćaju ovu državu u 90-te godine na koju podseća i sve arogantnija retorika nekih političara.\n„Petog oktobra sam vratio avionsku kartu i raspakovao kofere pun entuzijazma i nade da ću ipak imati sreće da živim i radim u jednoj normalnoj državi, da ću ipak pronaći svoju sreću u gradu koji najviše volim na svetu,“piše jedan bloger ovog petog oktobra u Srbiji.\n“Teško mi je palo saznanje da u mojoj državi ne funkcionišu zakon i red, da oni protiv kojih smo se borili danas postavljaju ministre, izvršnu i zakonodavnu vlast, da u policiji i dan danas sede oni koji su nas tukli i i da su mnogi čak i napredovali a da sam ja izgubio dragocenih 11 godina života.“\nSličnu ispovest kao što je ispovest blogera koji ponovo pakuje kofere čućete i od mnogih građna Srbije.\nTako kažu građani u Srbiji, a njihov predsednik Boris Tadić dao je ovakvu dijagnozu stanja u Srbiji 11 godina posle:\n"Da je najveća tekovina promena od 5. oktobra 2000. to što su uspostavljene i učvršćene demokratske institucije, a da je najveći neuspeh to što nije promenjen sistem vrednosti.”\nVideo: 5. oktobar 2000, autor Iva Martinović\nMalo morgen politika\nDa nije promenjen sistem vrednosti, potvrđuje i ono što se može čuti ovih dana u medijima. Retorika koja je preplavila medije u Srbiji u vezi sa dešavanjima na severu Kosova, neodoljvo je podsetila na predpetooktobarsku Srbiju. Zar ponovo balvani, zar ponovo ceo svet protiv nas, zar ponovo na svetskoj sceni „mi i Rusi“?\nU tom okruženju nekako je ponovo medijski zablistao nekadašnji Miloševićev portparol, pa prošlogodišnji zvanično proglašeni najevropljanin, Tadićev potpredsednik Vlade i ministar policije Ivica Dačić, čije je javne nastupe u poslednje vreme opozicioni lider Čedomir Jovanović nazvao „malo morgen“ politikom, aludirajući na aroganciju Miloševića u 90-im godinama.\nFilm o promenama u Srbiji: Peti oktobar - vera u iluziju\nRežiser Janko Baljak koji je u svojim dokumentarnim filmovima progovorio o najosetljivijim pre i postpetooktobarskim temama kaže da je frustrirajuće za učesnike petooktobarskih promena ono što se danas događa na srpskoj političkoj sceni.\n„Sasvim je očigledno da Ivica Dačić preuzima inicijativu zahvaljujući pasivnom stanju vladajuće Demorkatske stranke predsednika Tadića. Čovek je prisutan svuda u medijima. Prošlogodišnji „Najevropljanin“ za samo godinu dana potpuno menja svoj kurs, pravi veliki zaokret koji Srbiju i čitavu demokratsku javnost koja je poverovala u mogućnost promena i približavanja Evropi, vraća korak unazad. Znao sam da će se, kad tad, pokazati pravo lice onih koji su vaspitani u tom ideološkom miljeu koji je završio u Haškom tribunalu“, ocenjuje Baljak.\nPolitička elita bez strategije\nProfesorka sociologije Zagorka Golubović sumnja da SPS igra presudnu ulogu u tome što se danas u Srbiji događa, iako je svojevremeno imala rezervu prema nesrazmerno velikom kolaču koji je ova partija dobila u odnosu na broj glasova koje je imala na izborima.\n"Ja sam prva bila protiv njihovog ulaska u Vladu i prva sam rekla Borisu Tadiću da je velike ustupke napravio SPS-u. Ja lično mislim da je Dačić jedini nešto napredovao i nešto se promenio. On je rekao da neće da vodi staru politiku“, smatra Zagorka Golubović.\nInserti iz omnibus filma ¨Oktobar¨\n288p | 57,9MB\nVideo: Inserti iz dugometražnog omnibus filma “Oktobar”\nProblem Srbije nije jedna partija iz Miloševićevog vremena. Bilo bi lako pronalaženjem drugog manjinskog partnera odstraniti one koji podsećaju na 90-te, da je u Dačićevim socijalistima problem Srbije danas.\nPolitikolog Vladimir Pavićević skreće pažnju da kompletna politička elita zapravo nema ideje i da je to ključni problem Srbije danas.\n"Ovih 11 godina mi nismo uspeli da približimo stavove koji se tiču nekih principa i vrednosti principima i vrendostima onih država za koje smo smatrali da treba da predstavljaju naše prirodno okruženje, neka vrsta saveznika. Došli smo u situaciju da je i dan danas, mali broj saveznika koje je Srbija imala 2000-te godine i to uglavnom medju akterima koji su irelevantni u medjunaordnoj zajednici za pitanja koja su važna za Srbiju, ostao isti. Nemamo veći broj saveznika i kod mene se javlja osećaj samoizolacije što me neverovatno podseća na period 90-ih iz kojih sam želeo što pre da odem. Ta politička elita je toliko siromašna u smislu ideja koje nudi da smo zapravo u Srbiji ovih prethodnih 10 godina došli u situaciju da nemamo priliku da pravimo neki dobar izbor. Već je politika nastavila da se vodi oko toga koji je izbor manje loš”, ocenjuje Vladimir Pavićević.\nI Zagorka Golubović vidi problem Srbije u tome što politička elita, uključujući sve vladajuće partije, nema jasnu strategiju budućnosti Srbije, nema izgrađen novi sistem vrednosti koji odmiče Srbiju od Miloševićevog vremena, pa je stoga “vrlo teško reći kuda mi idemo i kako se ova zemlja danas zove.”


Radio TV Stara Pazova - Opština Stara Pazova dobila virtuelni muzej\nOpština Stara Pazova dobila virtuelni muzej\nZahvaljujući staropazovačkom Centru za istraživanje i promociju kulturnog nasleđa „Heritag“ u godini kulturnog nasleđa realizovan je projekat pod nazivom „Virtuelni muzej zajednice opštine Stara Pazova“ finansiran sredstvima Erste Banke i Opštine Stara Pazova u iznosu od 300 hiljada dinara.\nJednim klikom uz prisustvo velikog broja posetilaca zvanično je otvoren muzej opštine Stara Pazova na promociji upriličenoj u staropazovačkoj Narodnoj biblioteci. Za sada je virtuelni, a umesto ulaznice, da biste ga posetili na adresi www.virtuelnimuzejpazova.rs dovoljan vam računar ili mobilni telefon. Odgovore na pitanja šta je kulturno nasleđe tokom godinu dana tražile su dve mlade istoričarke umetnosti Gordana Milanović iz Stare Pazove i Dušanka Gojić iz Inđije koje su svakodnveno istraživale ovo podneblje, a pored toga najmlađi su edukovani na ovu temu. Celovito kulturno i prirodno nasleđe prezentuje se kroz fotografiju, tekstove, audio i video zapise predočavajući naučno znanje na način razumljiv širokoj publici, ali i sećanja, iskustva i lični pečat same zajednice.


Počelo podnošsenje zahteva bankama za olakšice\nTanjug 16. decembra 2020. 11:17\nBEOGRAD – Građani i preduzeća već mogu da se prijavljuju za mere, odnosno olakšice u servisiranju finansijskih obaveza koje su uvedene nedavnim odlukama Narodne banke Srbije.\nIzvršni odbor NBS je usvojio Odluke o privremenim merama za banke u cilju adekvatnog upravljanja kreditnim rizikom u uslovima pandemije kovid-19 i o privremenim merama za davaoce finansijskog lizinga.\nNjima su propisane mere i aktivnosti koje su banke i davaoci finansijskog lizinga dužni da primene u cilju adekvatnog upravljanja kreditnim rizikom, što podrazumeva blagovremeno identifikovanje potencijalnih poteškoća kod dužnika i preduzimanje odgovarajućih koraka.\nBanke i davaoci lizinga su obavezni da najkasnije do 22. decembra na svojoj internet prezentaciji i u svojim poslovnicama objave obaveštenje kojim se dužnici informišu o mogućnostima podnošenja zahteva za dobijanje olakšica, kao i o uslovima koje dužnik da ispunjava.\nDužnici koji ispunjavaju propisane uslove, zahtev za dobijanje olakšica banci ili davaocu finansijskog lizinga mogu podneti elektronskim putem ili poštom, kao i u poslovnim prostorijama do 30. aprila sledeće godine.\nZbog trenutne epidemiološke situaciju dužnicima se ipak savetuje da zahteve podnose elektronskim putem.\nNajnoviji paket mera NBS, za razliku od prva dva moratorijuma, nije namenjen svima već samo onima koji nisu u stanju da izmiruju svoje finansijske obaveze.


Street Fighter V: Infiltration je izbačen iz Panda Global Gaminga i neće učestvovati u nastavku Capcom Pro Toura za 2018. i 2019. godinu - RUR Esports\nHome - eSports - Street Fighter V: Infiltration je izbačen iz Panda Global Gaminga i neće učestvovati u nastavku Capcom Pro Toura za 2018. i 2019. godinu\nBy Milozof 16/11/2018\nInfiltration već godinama važi za jednog od najistaknutijih igrača na Street Fighter sceni, a kao krunu karijere bi izdvojili EVO titulu 2012. i 2016. godine, ali je bio na udaru optužbi koje je njegova bivša supruga uputila vezano za nasilje koje je sprovodio nad njom. Glasine su neprestano kružile i dugo nije bilo nikakvih konkretnih informacija, ali se višemesečna saga konačno završila juče sa zvaničnom izjavom Panda Global Gaming tima čiji je Infiltration igrač.\nPanda Global tim je izdao zvanično obaveštenje u kome su saopštili da su došli do odluke da raskinu ugovor sa korejskim igračem. Naveli su kako su podrobno proučili sve dokumente uprkos poteškoćama koje predstavlja korejski pravni sistem. Njihova istraga je pokazala da većina optužbi i glasina nisu istinite, ali su potvrdili da je zalebežen incident 22. oktobra 2017. u kome je došlo do sukoba između Infiltrationa i njegove tadašnje supruge nakon čega je usledila privremena sudska zabrana prilaska od dve nedelje i 30, novembra Infiltration je u celosti isplatio kaznu od 630 dolara. Panda global je postavio rezime istrage koji možete pogledati ovde.\nKako je navedeno u izjavi, Panda Global je tokom istrage tesno sarađivao sa Capcomom nakon čega je Infiltration dobrovoljno odlučio da se povuče iz Capcom Pro Toura ove i sledeće godine, što je Capcom potvrdio u njihovoj zvaničnoj izjavi. Takođe, kao posledica toga, Infiltration je efektivno diskvalifikovan iz takmičenja ove sezone zbog čega su svi ostali igrači pomereni za mesto više na globalnoj rang listi.\nPanda Global je u dogovoru sa Infiltrationom takođe izjavio kako se Infiltration povukao kako ne bi nanosio dalju štetu svom timu i čitavoj sceni i da i dalje tvrdi da je nevin i da će se boriti da to i dokaže na sudu\nTako je ova nemila saga konačno dobila svoj epilog koja će nesumnjivo ostaviti dalekosežne posledice, kako na Infiltrationa, tako i na scenu i odnos prema eventualnim sličnim događajima u budućnosti. Panda Global i Capcom su ovom prilikom pokazali zrelost u postupanju sa nezahvalnom i delikatnom situacijom, a ostavlja se pitanje da li će Infiltration moći da nađe ponovo svoje mesto u sceni u zavisnosti od rezultata njegove sudske borbe.


U prošloj godini smanjen broj saobraćajnih nesreća u Okrugu - KruševacGrad\nNa putevima Rasinskog okruga je za 11 meseci prošle godine ukupan broj saobraćajnih nezgoda manji za oko 16 odsto u odnosu na isti period prošle godine. U ovom periodu 2018. godine evidentirano je 505 saobraćajnih nezgoda, a u istom periodu prethodne 599 – saopštio je novinarima načelnik Odeljenja saobraćajne policije Kruševac Miloš Lazarević\nPrema podacima koje je izneo Lazarević, smanjen je i broj teže povređenih osoba za skoro 19 odsto i broj lakše povređenih za oko 2,6 odsto.\n– Od početka godine teške telesne povrede zadobile su 94 osobe, a u istom periodu 2017. godine 116, dok je za prvih 11 meseci ove godine lakše povređeno 337 osoba, a u istom periodu prethodne 346. Od početka godine 13 osoba izgubilo je život u saobraćajnim nesrećama, kao i za prvih 11 meseci 2017. godine –rekao je Lazarević.\nU kontroli saobraćaja otkrivena su ukupno 24.133 saobraćajna prekršaja, od kojih najviše prekoračenja brzine 4.795, dok je 1.300 vozača zatečeno da upravlja vozilom pod dejstvom alkohola.\n– Pripadnici saobraćajne policije Policijske uprave u Kruševcu posebnu pažnju posvetili su preventivnom radu, pa su tako prošle školske godine kroz program „Osnovi bezbednosti dece“ učenicima četvrtog i šestog razreda održali 191 predavanje na temu bezbednog učešća u saobraćaju. Od ove školske godine i đacima prvacima policija će držati predavanja na istu temu – najavio je Lazarević, dodajući da saobraćajna policija u saradnji sa Savetom za bezbednost saobraćaja Grada Kruševca aktivno učestvuje na prvenciji saobraćajne bezbednosti.\nUz napomenu da su tokom praznika pojačane kontrole u saobraćaju, Lazarević je učesnicima u saobraćaju, a pre svega vozačima, poručio da se striktno pridržavaju svih saobraćajnih propisa, da ne voze pod dejstvom alkohola i da brzinu prilagode zimskim uslovima i stanju puta, a svim građanima građanima poželeo srećnu i bezbednu Novu 2019. godinu.\n13.10.2021 0 234\n17.09.2021 0 852\n02.09.2021 0 606\n19. oktobra 2021., 19:22